Nobelova Nagrada 2010 - Hemija | Ivana Kostić\nHome » Hemija » Nobelova nagrada 2010 – hemija\nIvana Kostić 06.10.2010.2010-10-06T23:56:29+02:002010-10-06T23:56:29+02:00 Hemija, Vesti 1 Comment\nNakon što su dodeljene Nobelove nagrade za medicinu i fiziku, 6. oktobra saopštena su imena dobitnika Nobelove nagrade za hemiju u 2010. godini. Dobitnici su dva Japanca, Ei-ichi Negishi i Akira Suzuki, i jedan Amerikanac, Richard F. Heck. Nagrada im je dodeljena za razvoj inovativnih metoda koje će omogućiti sintezu komleksnih molekula, kakve možemo naći u prirodi.\nOrganska hemija je osnova života i odgovorna je za brojne fascinantne prirodne fenomene, kao što su boja cveća, zmijski otrov… U cilju stvaranja ovakvih složenih supstanci, potrebno je spojiti ugljenikove atome. Međutim, ugljenik je stabilan i atomi ugljenika ne reaguju lako jedan sa drugim. Prve metode koje su razvijene omogućile su samo sintezu jednostavnih organskih jedinjenja, dok bi pri sintezi složenijih molekula dolazilo do stvaranja velikog broja nusproizvoda.\nRazvoj paladijum katalizovanih reakcija rešio je taj problem i tako su ovogodišnji dobitnici dali precizniju i efikasniju metodu sinteze. U ovim reakcijama atomi ugljenika susreću se na atomu paladijuma, nakon čega dolazi do pokretanja hemijske rekcije.\nJedan od dobitnika, Richard Heck je još šezdesetih godina prošlog veka počeo rad na razvijanju reakcija sinteze katalizovanih paladijumom. Reakcije koje je razvio nazvao je svojim imenom, a one se danas koriste pri povezivanju ugljenikovih atoma. Iako je u penziji, nastavio je svoja istraživanja na Univerzitetu u Delaveru, na kome ima titulu počasnog profesora, i na kome je uradio nejveći deo svojih istraživanja.\nNjegove japanske kolege, Negishi, profesor hemije na američkom Perđu Univerzitetu, i njegov sunarodnik Suzuki sa Univerziteta Hokaido u Saporu, radili su na istom tipu sinteze. Njihov rad bio je zasnovan na razvoju unakrsnih spajanja katalizovanih paladijumom, a koja se koriste u farmaceutskoj industriji pri proizvodnji lekova, kao i u delu istraživanja molekula koji se koriste u elektronskoj industriji.\nMetoda koju su nagrađeni hemičari razvili koristi se za veštačku proizvodnju diskodermolida, inhibitora rasta kancerogenih ćelija. Ova supstanca je prvi put otkrivena u morskim sunđerima, ali do sada nijedan lek nije proizveden na osnovu nje, što je i Švedska akademija nauka i iznela kao primedbu.\nNije bas da ce atomi da se susretnu na katalizatoru, ali ce svakako jedinjenja ugljenika da cine koordinacionu sferu paladijuma itd.


Početak/Društvo/Zvanični podaci za NIŠ: Blizu 300 hospitalizovano, novoobolelih 97 a ima i dece\nNa sajtu niškog Kliničkog centra objavljeni su u podne najnoviji podaci vezani za novootkrivene i pacijente koji se leče od posledica zaražavanja koronavirusom.\nU Covid objektima Kliničkog Centra Niš, hospitalizovano je ukupno 291 pacijenata. Kod 97 pacijenata, od kojih i 4 deteta koja su u stabilnom stanju, je potvrđeno prisustvo virusa Covid-19.\nOd ukupnog broja hospitalizovanih, šest je priključeno na aparate za veštačku ventilaciju i nalaze se u jako teškom opštem stanju. Svi pacijenti su pod 24 – časovnim nadzorom i detaljnim monitoringom životnih funkcija od strane lekara i medicinskog osoblja niškog Kliničkog centra. Njihov klinički status se procenjuje iz minuta u minut, a terapijske mere preduzimaju u odnosu na terapijski odgovor, piše na sajtu niškog Kliničkog.\nU ZC Lekovac u Covid bolnici, trenutno je hospitalizovano 124 pacijenata. Kod 9 pacijenata je potvrđeno prisustvo virusa Covid -19.\nU 4 Covid bolnice u ZC Vranje, ukupano je hospitalizovano 170 pacijenata. Kod 81 pacijenata je potvrđeno prisustvo virusa. Među hospitalizovanim pacijentima, nema dece zaražene virusom Covid -19.\nU ZC Surdulica, u Covid bolnici trenutno su hospitalizovana 63 pacijenata. Kod 53 pacijenta je potvrđeno prisustvo virusa Covid -19.\nKlinicki centar Nis Koronavirus novooboleli


M. K. 16. septembra 2018. 07:20\nPre deset godina, neposredno pre nego što će naša južna pokrajina uz punu američku podršku proglasiti nezavisnost, Džon Bolton je u „Vašington tajmsu“ upozoravao da je takav potez u suprotnosti sa Rezolucijom 1244 Saveta bezbednosti, da predstavlja „direktan izazov Rusiji“, ali i da „podela suverene teritorije Srbije bez njenog pristanka nije u interesu Sjedinjenih Država“. „Verujemo da politika SAD prema Kosovu mora da bude preispitana bez odlaganja“, i to tako što Amerika „neće priznati proglašenje nezavisnosti Kosova i što će odvratiti kosovske Albance od tog poteza“. „Priznanje kosovske nezavisnosti bez pristanka Srbije napravilo bi presedan s velikim i nepredvidivim posledicama širom sveta“, ustvrdio je Bolton u tekstu iz januara 2008. koji je potpisao s Lorensom Iglbergerom, bivšim američkim državnim sekretarom, i bivšim podsekretarom za odbranu Piterom Rodmanom.\nIli je pak reč o svojevrsnoj podvali jer Metju Palmer, vršilac dužnosti zamenika pomoćnika američkog državnog sekretara, kaže da će, „ako Priština i Beograd budu u mogućnosti da postignu sporazum o potpunoj normalizaciji odnosa, to smanjiti uticaj Moskve na Srbiju“.\nKomentarišući signale izvesne promene američke politike na Balkanu, počev od uveravanja senatora Džonsona i savetnika za nacionalnu bezbednost Boltona da SAD neće nametati rešenje Beogradu i Prištini, Obrad Kesić kaže da „ukupna američka spoljna politika počinje da se menja, i to se već oseća“.\nProblem, međutim, ukazuje Kesić, „leži u sukobu političkog establišmenta s predsednikom Trampom, a jedna od glavnih tema sukoba je upravo spoljna politika SAD u kojoj establišment, uključujući i republikanski, podržava onaj stari, globalistički pogled na svet koji bi Tramp da promeni“. „Iako ne znamo kako će ovaj sukob da se završi, promena se već oseća i zahvata sve delove sveta, uključujući i Balkan, o čemu govori i promena američkog stava prema Kosovu i Metohiji — primera radi, ranije niko ne bi nimalo pažnje posvetio pitanju promene granica“, dodaje on.\nPromena se zaista oseća, saglasan je i Jovan Kovačić, koji naglašava da je „rečenica da će Vašington prihvatiti sve što se Beograd i Priština dogovore — epohalna“. „U vreme Klintonovih tako nešto predstavljalo bi pravu blasfemiju“, podseća.\nSputnjikovi sagovornici potpuno su saglasni u oceni da se u sadašnjoj situaciji, s umanjenim američkim pritiskom u pogledu priznavanja nezavisnosti Kosova, ne bismo našli da je umesto Donalda Trampa 2016. godine na predsedničkim izborima pobedila Hilari Klinton. S tim u vezi, Kovačić napominje i da će „promene ići mnogo brže ako Tramp bude izborio drugi predsednički mandat na izborima 2020. godine“, dok, s druge strane, Obrad Kesić upozorava da će promene koje su započele biti zakočene ako na izborima za Kongres i Senat u novembru demokrate osvoje većinu, „jer će tada biti u prilici da još uspešnije blokiraju Trampovu spoljnu politiku, izazivajući čak i potpunu paralizu sistema“.\nOdgovarajući na pitanje uzroka ovih signala promene balkanske politike SAD, Jovan Kovačić naglašava držanje Srbije: „U poslednjih nekoliko godina Beograd je učinio puno na popravljanju svog imidža i kontakata u Vašingtonu. Poruke koje odavde stižu razoružavaju čak i jastrebove američke spoljne politike; aktivna i miroljubiva politika Srbije u regionu je svakako privukla pažnju, i ovoga puta uspevamo da iskoristimo priliku koja nam se pruža.\nObrad Kesić kaže da Boltona i lično poznaje, i da su njegovi stavovi o Kosovu i Metohiji nepromenjeni još od kraja devedesetih godina prošlog veka, kada je govorio da politika koja je vođena predstavlja grešku. „To je njegov duboko ukorenjen stav, ali moramo da budemo svesni i da ovaj region ne predstavlja jedan od prioriteta aktuelne administracije“.\nIstovremeno, dodaje Kesić, „veze prištinskih vlasti sada su mnogo slabije nego što su bile s prethodnim administracijama i vidljivo je da one više nemaju blanko podršku Vašingtona kakvu su imale, čemu doprinose i personalne promene, ne samo u Beloj kući već i u Stejt departmentu“.\nSpomenuti Metju Palmer, vršilac dužnosti zamenika pomoćnika američkog državnog sekretara, objašnjava Kesić, spada u grupu starih kadrova, ali — za razliku od svog prethodnika Brajana Hojta Jija, koji je pokušavao da ostavi utisak da se u Vašingtonu ništa nije promenilo i da Srbija nema izbora nego da uradi ono što joj se kaže — reč je o profesionalcu, i upravo je on bio prvi koji je u svedočenju pred kongresnim pododborom za spoljne poslove priznao da Amerika nema nikakav plan i da će sačekati da vidi šta će se Beograd i Priština dogovoriti, čime je razočarao sve koji su se nadali da će se Amerika na našim prostorima još više angažovati, i to na način na koji se angažovala ranije. „Tako da problem nije u Palmeru, već u onima koji žele da se poveća konfrontacija s Rusijom, da se smanji konfrontacija SAD s Evropskom unijom, i da se ojača NATO. Otuda je i za nas najvažnija ta unutrašnja borba koja se odvija u Vašingtonu“, dodaje Kesić.\n„I nedavna izjava ambasadora Kajla Skota o podudarnosti interesa SAD i Rusije na ovom prostoru predstavlja još jedan od pokazatelja novih vetrova koji duvaju. Uostalom, na Balkanu je i nemoguće dugoročno imati mir i stabilnost bez dogovora velikih sila“, konstatuje Jovan Kovačić. „Iako je malo verovatno da su Donald Tramp i Vladimir Putin na samitu u Helsinkiju stigli da razgovaraju i o nama, očigledno je da se nešto jeste desilo, i, ako njih dvojica i nisu, njihovi saradnici sigurno jesu razgovarali i o Balkanu“.\n„Ovo je istorijski momenat, dolazi do promene međunarodnog poretka. Ne znamo kako će se to na kraju završiti, ali već sada znamo da neće biti kao što je bilo. Vidimo da se Amerika sada uključuje u političku borbu unutar Evropske unije, nastojeći da potpomogne izbor kandidata koji zastupaju politiku promene. Time se promene u Americi povezuju s onima u Evropi kojima se definiše jedan potpuno novi svet. Mi to moramo da iskoristimo, da se povežemo s onim snagama koje nama otvaraju prostor kako bismo ostvarili naše državne i nacionalne interese“, zaključuje Obrad Kesić.


Senat odlučio: Suđenje o opozivu Trumpa počinje 8. februara - Kameleon M&M\nSuđenje o opozivu bivšeg predsjednika SAD Donalda Trumpa počeće u američkom Senatu u nedjelji koja počinje 8. februara, saopštio je lider većine u Senatu Chuck Schumer.\nPrethodno je objavljeno da će američki Predstavnički dom u ponedjeljak dostaviti Senatu prijedlog za opoziv Trumpa, optužujući ga za podsticanje na pobunu.\nSchumer je rekao da će time započeti sudski proces koji bi mogao da mu “zatvori vrata” za ponovno kandidovanje na predsjedničkim izborima.\nLider republikanaca u Senatu Mitch McConnell prethodno je predložio da se početak suđenja za opoziv Trumpu pomjeri za nedjelju dana ili više, kako bi Trump imao vremena da pripremi odbranu.\nDemokrate iz Predstavničkog doma, koje su prošle sedmice glasale za opoziv Trumpa nakon što je optužen za podsticanje nereda na Kapitolu 6. januara, nagovijestile su da žele brzo suđenje dok predsjednik Joe Biden započinje svoj mandat, rekavši da je to neophodno da bi zemlja i Kongres krenuli dalje, podsjeća Glas Amerike.\nMeđutim, McConnell je svojim republikanskim kolegama u četvrtak rekao da će kratko odlaganje dati Trumpu vremena da se pripremi i sastavi svoj pravni tim, što bi osiguralo pravedan postupak.\nAlek Boldvin oduševio imitacijom Donalda Trampa, pa ga još dodatno razvalio na Tviteru (VIDEO)


BEOGRAD - Predsednik Vlade Srbije Aleksandar Vučić izjavio je da možda više neće biti premijer ukoliko opozicioni kandidat pobedi na predsedničkim izborima. Vučić je naglasio i da je već deset puta rekao da nije zainteresovan da bude kandidat za šefa države. "Možda više i ne budem premijer ako opozicija dobije predsedničke izbore. Nema nikakve sumnje da je moguće da se sklonim u slučaju da kandidat SNS ne pobedi, a moguće je i da neka druga naprednjačka većina nastavi da radi", rekao je Vučić za sutrašnje izdanje Kurira. Vučić je naglasio da mu ne pada na pamet da se predsedničkim izborima bavi u narednih šest meseci. "Niko iz SNS se time neće baviti do marta", podvukao je premijer. On je takođe naglasio da ne postoji ni "Tomina ni Vučićeva struja, već ljudi koji u SNS imaju različite ideje, neretko i različit ideološki pristup, ali svi ostaju u SNS". Na pitanje da li je realno da sledeće godine ponovo budu opšti izbori, Vučić je rekao da to, kako sada stvari stoje, uopšte nije realno. "Ova vlada trebalo bi da traje tri i po-četiri godine, i da to budu najuspešnije godine za Srbiju, s ozbiljnim i dinamičnim rastom. Ove godine ćemo imati rast od blizu tri odsto, dogodine više od tri odsto, i moja želja je da u narednih četiri-pet godina imamo prosečan rast veći od tri odsto. To znači ubrzano približavanje EU, tri puta veći prosečni rast nego italijanski, a dvostruko veći od hrvatskog", rekao je Vučić. Odgovarajući na pitanja da li bivšeg ministra pravde Nikolu Selakovića sprema za gradonačelnika ili predsednika, Vučić je podsetio da po zakonu, da bi neko bio gradonačelnik, mora biti odbornik Skupštine grada, a da Selaković to nije. Na podsećanje da je nedavno predsednik Srbije Tomislav Nikolić rekao da niko ne može da ga pobedi, Vučić je odgovorio: "Drago mi je što je izjavio da se ne bavi time, već svojim poslom. Ali neki drugi se samo time bave. Već im čestitam, vidim da su već pobedili, ali ostala je samo jedna mala stvar, a to je da pobede na izborima. U stanju su da traže falinke u vašim rečima, ali ne i da budu na poslu u devet sati. Već u pola jedan šetaju kuče i idu na ručak i završe radni dan, a sve ostalo vreme gledaju kako će da tvituju i nekome zvocaju".\n« DEMOKRATE neće podržati Tadića za šefa države Dačić:One koji parazitiraju tražiti na Vučićevoj listi »


dogovor | Web-Tribune.com\nHome / Tag Archives: dogovor\nVlada Kosova odbila dogovor o početku izrade statuta za formiranje ZSO dogovoren na nedavnom sastanku u Briselu između Beograda i Prištine, uz prisustvo evropskih visokih zvaničnika. Vlada Kosova nije dala zeleno svetlo za izradu statuta Zajednice srpskih opština iako je delegacija Prištine u Briselu pružila uveravanje da će se to desiti, potvrđeno …\nRusija i Kina napravile dogovor: Ovo je odgovor na razmeštanje američkih raketnih sitema u Južnoj Koreji\nMoskva i Peking su se dogovorili o uvođenju daljih kontramera kao odgovor na dogovor između Vašingtona i Seula o razmeštanju sistema protivraketne odbrane THAAD na Korejskom poluostrvu. Posle bilateralnih konsultacija o pitanjima bezbednosti Rusija i Kina su saopštile da nameravaju da uvedu kontramere sa ciljem zaštite interesa obeju zemalja, kao …\nSKLAPA SE DOGOVOR- OD OVOGA ĆE SE TRESTI BALKAN: Evo šta još stiže u Srbiju iz Rusije..!\nPosle nabavke šest “migova 29″, koji bi uskoro iz Rusije trebalo da stignu u našu zemlju, državni vrh Srbije završava pregovore i o kupovini još 12 najasavremenijih “migova”. Obe ponude za nabavku novih 12 „migova 29“ koje se trenutno razmatraju podrazumevaju maksimalno povoljne uslove. Prema saznanjima jednog beogradskog dnevnog lista …


Da li će đaci ići na ekskurzije? – SveVesti.net\nZa 18 godina koliko je na čelu gimnazije “Laza Kostić“, direktor Vukašin Lazović, prvi put maturanti neće ići na matursku ekskurziju u inostranstvo. Škole za sada čekaju na uputstva i preporuke iz Ministarstva o daljim koracima.\nVukašin Lazović direktor gimnazije “Laza Kostić” i predsednik Aktiva direktora srednjih škola kaže:\n“Što se tiče prvog drugog i trećeg razreda, koji inače nije imao pravo odlaska u inostranstvo, oni još mogu imati rešenje i da idu i da se to malo odgodi, odloži. Ali što se tiče mature, oni će uveliko biti studenti, šta činiti sa njima,o kakvoj maturskoj ekskurziji je reč- tu više nema”.\nPred školama će se uskoro naći preporuke koje se tiču đačkih putovanja kažu iz Jute. Naime, kad su u pitanju srednjoškolci- biće moguće da ukoliko postoji interesovanje, da se sa agencijom sklopi dogovor da se maturske ekskurzije realizuju tokom avgusta u zemlji. Međutim, ukoliko se ništa ne realizuje do početka školske godine, biće im predložen sledeći model.\nAleksandar Seničić iz Jute kaže:\n“Novi 4.razredi će krenuti u uplatu ekskurzije a od tog novca će se polako vraćati novac, dakle u tim ratama će se vraćati novac roditeljima koji su to već platili i trudićemo se da do nove godine, ako je to ikako moguće ili do januara meseca, izmirimo dugovanja prema roditeljima koji su uplatili za svoju matursku ekskurziju svoje dece ove godine.”\nIz Jute navode da će preporuka osnovnim školama biti da se sve one ekskurzije koje su planirane za ovu godinu, realizuju tokom letnjih meseci tamo gde je to moguće, a da prioritet bude četvrti razred osnovne škole, dakle sve rekreativne nastave, kao i 8.razred osnovne škole.\nPrevious Onlajn upis u Muzičku školu “Petar Konjović” u Bečeju\nNext Ja biram: “Učenje na daljinu”


13. 05. 2015. Otvorena policijska ispostava u beogradskom naselju Resnik\nMinistar unutrašnjih poslova Republike Srbije dr Nebojša Stefanović otvorio je danas policijsku ispostavu u beogradskom naselju Resnik i poručio da će ova praksa biti nastavljena i u drugim opštinama prestonice ali i gradovima u Srbiji, u kojima postoji potreba da se pojača rad policije, a sve u cilju povećanja bezbednosti i sigurnosti građana.\n„Nastavljamo borbu za više policajaca u zajednici. Nakon otvaranja policijske ispostave u novobeogradskom bloku 45, ovo je druga koju otvaramo i u kojoj će 20 policijskih službenika raditi dvadeset i četiri sata dnevno“, rekao je Stefanović.\n„Ministar policije je ukazao da od subote, na području naselja Resnik, teren obilaze zajedničke patrole policije opšte nadležnosti i Žandarmerije i izrazio očekivanje da će one pokazati iste rezultate kao u bloku 45, gde je smanjena stopa kriminala.\nPrema njegovim rečima, u naselju Resnik bio je povećan broj krivičnih dela razbojništva i sitne krađe i upravo je to bio razlog da se u ovom delu opštine Rakovica otvori policijska ispostava.\n„U svim delovima grada za koje procenimo da su posebno ugroženi kriminalom, pojačaćemo rad policijskih odeljenja, ispostava ili stanica, u zavisnosti od nivoa ugroženosti i to ćemo nastaviti da radimo i u budućnosti“, istakao je ministar Stefanović.\nStefanović je dodao da na ovaj način policija pokazuje da hoće da bude bliža građanima i da njihove probleme rešava u naseljima u kojima žive i da osigura veću bezbednost i postigne više standarde u policijskom radu.\n„Nastavićemo širom Beograda i Srbije da otvaramo policijske ispostave, da policiju približavamo građanima i kroz zajednički rad činimo da policija bude obaveštajno vođena i da se građani osećaju sigurno i bezbedno“, rekao je Stefanović .\nMinistar policije je zahvalio opštini Rakovica i svim ljudima koji su pomogli da se otvori policijska ispostava.


Vučurević: Vrh PDP-a je kancelarija kolaboracionističko kvinsliškog tipa - Leutar.net\nNakon punih 18 godina članstva i desetak godina rukovođenja Gradskim odborom od danas istupam iz Partije demokratskog progresa, izjavio je danas na pres konferenciji Slavko Vučurević, potpredsjednik Partije demokratskog progresa.\nVučurević je napomenuo da je sve krenulo od predizbornog skupa kada je predsjednik PDP-a Branislav Borenović poručio da je Slavka Vučurevića pozdravio Donald Tramp.\n„Pozvali smo predsjednika da objasni taj cinični, maliciozni i neljudski čin, nikada se nije odazvao niti je za pet godina ikada posjetio Gradski odbor PDP-a Trebinje“, rekao je Vučurević.\nZa pet godina rukovođenja PDP-om od strane Borenovića ova stranka je odstupila od svih izvornih principa PDP-a, kao što su oni u oblasti privrede i zdravstvenog osiguranja, ali i drugih, od svega nije ostalo ništa kaže Vučurević.\n„U proteklom periodu rukovodstvo PDP-a je uspjelo da iz ove stranke izbaci 27 doktora nauka i 20 uglednih privrednika, koji su mogli dati ozbiljan doprinos razvoju RS“,kaže Vučurević, napominjući da je on pokušao da dođe do zajedničkog jezika sa rukovodstvom stranke, ali, kako kaže, „nažalost današnji vrh PDP-a je kancelarija kolaboracionističko kvinsliškog tipa koja je spremna da uradi sve za određenu svotu novaca“.\nVučurević tvrdi da je traženo od članova PDP-a da blanko potpišu izjave da po 5.000 KM poklanjaju partiji, a da ne daju iz svog džepa, a da će, kako kaže Vučurević, „novac doći sa druge strane“.\n„Unutrašnji odnosi, korupcija, kupovanje i lansiranje mandata, podlosti, neznanje, nekompetentnost većeg broja kadrova, doveo je do toga da se PDP urušavao, a ovaj pritisak je dio već dobro poznate kampanje koju su vodili u prošlim vremenima“, rekao je Vučurević.\nPrema njegovim riječima partijom rukovode oni koji su imali najgori rezultat, kao što su Borenović i Crnadak, predsjednik i potpredsjednik PDP-a.\n„O tome najbolje govori činjenica da za proteklih 20 godina ni Crnadak, ni Borenović, ni počasni potpredsjednik PDP-a Mladen Ivanić nisu smjeli da svoje ime postave na listu za potencijalnog gradonačelnika Banjaluke.\n„Radili su na tome da PDP kao politička partija ne raste, već da se čuva partijski sef, a Gradski odbor PDP-a Trebinje nikada nije dobio ni jedan fening od centrale“, napominje Vučurević, ističući da se novac koristio za odlaske na neke evropske kongrese i slično, a to su u stvari bila porodična ljetovanja i zimovanja.\nVučurević tvrdi da je politika vrha PDP-a bila, vrhu ruke do lakata u zlatnicima, a ostala, kako kaže „sirotinja“ po sistemu „od izbora do izbora – nadajte se“.


Direktorka Svetske banke pohvalila reforme srpske Vlade\nBeta\t 27. juna 2016. 12:50\nDirektorka za strateška i operativna pitanja Svetske banke Marijam Šerman danas je, u razgovoru sa mandatarom Aleksandrom Vučićem pohvalila reforme Vlade Srbije, “pre svega u domenu finansijske stabilnosti očuvane kroz proces fiskalne konsolidacije”.\nŠerman je pozitivno ocenila i pravac razvoja u kojem ide Srbija, dok je Vučić istakao “da će Vlada Srbije i u novom mandatu činiti sve kako bi uspešno realizovala neophodne reformske procese”.\nJedna od glavnih tema susreta bio je program nove Vlade Srbije “i podrška koju Svetska banka pruža novom mandataru Aleksandru Vučiću”, saopštila je, posle sastanka, Kancelarija Vlade Srbije za sardnju s medjima\nPosebna pažnja posvećena je procesu restrukturiranja javnih i državnih preduzeća EPS-a, RTB Bor i Resavice, “u kojem Svetska banka aktivno učestvuje u saradnji sa resornim ministarstvima”.\nVučić i Šerman razgovarili su i o predstojećem Samitu zemalja Zapadnog Balkana u Parizu, kao i akcionom planu “za sprovodjenje takozvanih mekih mera za implementaciju trgovinske i infrastrukturne povezanosti, koji će Svetska banka predstaviti na ovom Samitu”, koji će biti održan početkom jula.\nNa sastanku, kome je prisustvovala i regionalna direktorka Svetske banke za Jugoistočnu Evropu Elen Golsdtin, Šerman je najavila dolazak predsednika Svetske banke Džima Kima u Beograd u drugoj polovini septembra.\nPrioritetna tema, koja će biti razmatrana tokom posete, biće “jačanje sistema obrazovanja u Srbiji, pre svega unapredjenje programa ranog obrazovanja dece, koji će biti realizovan u saradnji sa Fondacijom Novaka Đokovića”.\nVučić se zahvalio sagovornicama na ogromnoj podršci koju je Svetska banka do sada pružila u procesu sprovodjenja reformi u Srbiji i istakao “da će Vlada Srbije i u novom mandatu činiti sve kako bi uspešno realizovala neophodne reformske procese”, navodi se u saopštenju.


Premijerka u poseti Zaječarskoj pivari - Bizlife.rs\n16:20 Zaječar, 22/05/2018\nPredsednica Vlade Srbije Ana Brnabić posetila je Zaječarsku pivaru povodom 10 godina uspešnog poslovanja kompanije HEINEKEN u Srbiji, u okviru koje pivara posluje.\n„Želim da zahvalim na investiranju više od 200 miliona evra, trudu, radu i znanju koje je HEINEKEN uložio u Srbiju u prethodnih 10 godina. Vlada Srbije je na raspolaganju kompaniji HEINEKEN, kao i svim investitorima, koji su poput vas preneli znanje i iskustvo i na taj način doprineli unapređenju poslovnog ambijenta u Srbiji. Nove investicije kompanija koje su prisutne na našem tržištu, najbolji su dokaz da je poslovna klima u Srbiji dobra. Vlada zajedno sa poslovnom zajednicom nastavlja da radi na tome da klima bude još bolja i da se investitori, domaći i strani, mali i veliki u Srbiji osećaju sigurno i da imaju izvesnost u poslovanju“.\nOsim predsednice Vlade, pivaru su posetili ministar za rad, zapošljavanje, boračka i socijalna pitanja Zoran Đorđević, gradonačelnik Zaječara Boško Ničić i ambasador Kraljevine Holandije u Srbiji Hendrik van den Dool.\nAmbasador Holandije govorio je o pozitivnom uticaju holandskih kompanija na lokalnim tržištima:\n„Zaječarska pivara i legendarno Zaječarsko pivo predstavljaju istinske simbole onoga što se može postići kada se srpsko zanatstvo, dugogodišnja ekspertiza i ljubav prema tradiciji kombinuju sa holandskim inovacijama, modernim (pivarskim) tehnologijama i poslovnim praksama“.\n„Kompanija uspostavlja, razvija i održava stabilne odnose i saradnju sa lokalnim samoupravama. Naš plan je da nastavimo da ulažemo u aktivnosti i projekte lokalne zajednice. HEINEKEN veruje u ovu zemlju i želi ovde da ostane, cenimo kulturu i vredne ljude u Srbiji“, izjavio je Gilhofer.\nU skladu sa standardnim bezbednosnim procedurama predsednica Vlade, ministar za rad, zapošljavanje, boračka i socijalna pitanja, gradonačelnik Zaječara i ambasador Kraljevine Holandije pogledali su video „Pravila koja spašavaju život“ koji je obavezan za sve posetioce HEINEKEN pivara, nakon čega su mogli da obiđu proizvodni pogon i da razgovaraju sa zaposlenima.\nbrnabic hajneken zaječarska pivara


Haradinaj: Sporazum sa Beogradom podrazumeva priznanje - Sputnjik Srbija\n14:30 21.03.2019 (osveženo 14:49 21.03.2019) Preuzmite kraći link\nPremijer privremenih prištinskih institucija Ramuš Haradinaj izjavio je da postizanje pravno obavezujućeg konačnog sporazuma sa Beogradom podrazumeva međusobno priznanje, što je u interesu obeju zemalja.\nHaradinaj je to ponovio u razgovoru sa crnogorskim ministrom spoljnih poslova Srđanom Darmanovićem, te dodao da smatra da bi to ojačalo mir i stabilnost regiona.\nDarmanović je kazao da će Crna Gora podržati Kosovo na njenom evroatlantskom putu i da će nastaviti saradnju u oblastima od zajedničkog interesa.\nHvaleći dobre bilateralne odnose između Kosova i Crne Gore, Haradinaj je rekao da Priština naporno radi na izgradnji dobrih bilateralnih odnosa sa svim zemljama u regionu, naglašavajući evropsku perspektivu zemalja Zapadnog Balkana.\n„Zalažemo se za nastavak dobrosusedskih odnosa, evroatlantsku perspektivu i jačanje ekonomskog razvoja naših dveju zemalja“, istakao je Haradinaj, preneo je portal „Telegrafi“.\nHaradinaj, Sporazum, Priština, Beograd, Srbija


MASOVNI PROTESTI U RUMUNIJI: Preko 200 povrijeđenih u sukobima policije i demonstranata koji su došli iz inostranstva - GlobalCir\nViše od 200 ljudi je povrijeđeno nakon što su izbili sukobi demonstranata i policije tokom protesta hiljada Rumuna koji žive u inostranstvu, a koji su nezadovoljni radom ljevičarske vlade, saopštile su medicinske službe.\nKako je saopštila hitna pomoć u Bukureštu, među povrijeđenima ima i demonstranata i policajaca, od kojih su neki zadobili povrede glave, dok su se drugi nagutali suzavca.\nRumunski predsjednik Klaus Joanis, kritičar Vlade Rumunije, saopštio je da „oštro osuđuje brutalnu intervenciju policije za razbijanje nereda“, koju je nazvao neproporcijalnim odgovorom na mahom mirne proteste.\nRumuni koji žive u inostranstvu počeli su u petak protest protiv ljevičarske vlade u Bukureštu zahtijevajući njenu ostavku i zalažući se za prevremene izbore.\nOko tri miliona Rumuna živi u inostranstvu. Oni kažu da su svoju zemlju napustili zbog korupcije, malih plata i nedostatka mogućnosti, prenio je AP.


Kako je Novi Sad postao najskuplji grad u Srbiji - NOVA portal\nDruštvo Autor:Ana Lalić18. apr. 202119:43\nPrema analizama kupovne moći i cena potrošačke korpe koje je sprovelo Ministarstvo trgovine, turizma i telekomunikacija, Novi Sad se nalazi na prvom mestu: mesečni troškovi života u Novom Sadu su, prema Ministrastvu, za 3.900 dinara viši nego u prestonici, dok je cena potrošačke korpe u decembru 2020. iznosila 82.073 dinara.\nAnaliza Ministarstva obuhvatila je 15 gradova u Srbiji, a prva četiri mesta u njoj zauzimaju gradovi u Vojvodini. Na drugom nalazi se Zrenjanin, u kome cena potrošačke korpe iznosi 81.755 dinara. Pančevo sa 81.151 dinara, a četvrti grad na listi je Subotica, u kojoj je tročlanom domaćinstvu u decembru za životne potrepštine bilo potrebno 79.499 dinara.\nZvaničnu potrošačku korpu čini 75 artikala prehrambenih namirnica, kao i troškovi prevoza, stanovanja, duvana i alkoholnih pića, zdravstva i obrazovanja. Iz organizacija potrošača upozoravaju da je iz ove analize vidljivo da postoji disbalans između visine primanja i cene prosečne potrošačke korpe u pojedinim sredinama, odnosno da postoje gradovi i opštine čiji građani svojim primanjima ne mogu da pokriju troškove koji se odnose na parametre koji su uzimani u obzir.\n„Prosečna potrošačka korpa u decembru na nivou cele Srbije je iznosila 74.057 dinara, a minimalna 37.941 dinara, dok je prosečna plata bila 66.092 dinara. Posmatrano po gradovima, natprosečnu neto zaradu u decembru 2020. godine statistika je registrovala samo u Beogradu, gde je bila 82.309 dinara i Novom Sadu sa 77.193 dinara„, kažu u organizacijama potrošača.\nMeđutim, kao i u sličaju obračuna prosečne zarada u Srbiji, gde se Novi Sad uvek kotira odmah iza Beograda, i ovi statistički podaci često ne oslikavaju realno stanje života u gradovima. Prema Zavodu za statistiku, zaposleni u Novom Sadu imaju prosečnu platu u iznosu od 69.238 dinara bez poreza i doprinosa i to je daleko najviša prosečna plata u Vojvodini.\nRealna prosečna plata u Novom Sadu je bar za 20 posto niža od tog statističkog podatka. Ne sme se prenebregnuti činjenica da u Novom Sadu, centru IT industrije u kojoj su plate najviše, posluju i NIS i Srbijagas, gde su mesečna primanja takođe iznad proseka. Prema proračunu stranice Numbea koju je osnovao Mladen Adamović, bivši softverski inženjer Gugla iz Srbije, kupovna moć u Novom Sadu je za 9,23 posto veća nego u prestonici. No, prema istom izvoru, život u Novom Sadu je za oko 6 procenata jeftiniji nego u Beogradu koji se, prema Numbeu, nalazi na čak četvrtom mestu na listi najskupljih evropskih gradova, nakon Moskve, Pariza i Splita.\nOno što se posebno ističe prema podacima Numbea je činjenica da zvanična potrošačka korpa koju obračunava Ministarstvo nije ni blizu onoga što stanovnici svih gradova u Srbiji realno trebaju za iole pristojan život. Prema podacima Numbea, četvoročlanoj porodici u Novom Sadu za realne mesečne troškove, ukoliko požele da odvedu decu u Mekdonalds, sportske aktivnosti ili kupe kvalitetniji komad garderobe, potrebno je čak 169.000 dinara, odnosno 185.000 dinara u Beogradu.\nTabela (izvor sajt Numbeo)\nPotrošačke cene u Novom Sadu su za 6,09% niže nego u Beogradu (bez kirije)\nPotrošačke cene sa zakupninom u Novom Sadu su za 8,72% niže nego u Beogradu\nCene zakupa u Novom Sadu su za 18,29% niže nego u Beogradu\nCene restorana u Novom Sadu su za 13,87% niže nego u Beogradu\nCene namirnica u Novom Sadu su za 1,82% niže nego u Beogradu\nLokalna kupovna moć u Novom Sadu je za 9,32% veća nego u Beogradu\nOsnovno (struja, grejanje, hlađenje, voda, smeće) za 85m2 stana\nBeograd 16.607,44 Din\nNovi Sad 16,533.57 Din -0,44%\nPrevoz (u dinarima)\nBeograd 90, mesečna karta 3.250\nNovi Sad 65 mesečna karta 2.500\nTaksi Start (Normalna tarifa) – Beograd 175, Novi Sad 100\nTaksi 1km (uobičajena tarifa) – Beograd, 70, Novi Sad 58,67\nBenzin (1 litar) – Beograd 148,57, Novi Sad 154,08\nceneNovi Sadpotrošačka korpa


Podmornica predstavlja svoju prvu kompilaciju domaćih muzičara - FBL\nDomaća muzička etiketa Podmornica objavila je svoju prvu kompilaciju simboličnog naziva Ispod Površine, na kojoj se nalazi trinaest pjesama autora koji dolaze isključivo iz Bosne i Hercegovine. Na kompilaciju su uvrštene žanrovski različite kompozicije pojedinačnih autora, ali i pjesme nastale kroz saradnju više autora, kao i bendove. Ispod površine tako na jednom mjestu predstavlja i nove autore koji se prvi put predstavljaju javnosti, zajedno sa nekim već afirmisanim autorima i bendovima, što ovoj kompilaciji daje poseban značaj u namjeri da promoviše domaću scenu.\nPodmornica je poznata kao podetiketa Submarine Vibesa, domaće izdavačke kuće elektronske muzike koja je u protekle 4 godine objavila više od 70 izdanja kroz koja je predstavila više od 150 producenata iz cijelog svijeta. Podmornica kao digitalni label postoji već drugu godinu sa ciljem promovisanja domaćih nezavisnih i eksperimentalnih muzičara i njihovih projekata koji se ne oslanjaju isključivo na klupsku plesnu muziku, nego inspiraciju traže u preplitanju različitih žanrova.\nU narednom periodu Podmornica planira predstaviti nova izdanja izvođača kao što su Hibrid, InTheRoom, Bridgebanks, Covjekoliki Reper, ali i novu kompilaciju više domaćih autora koje ovim putem i poziva da se jave sa svojim uracima.\nProšla objava IQOS 3 DUO stigao i u Bosnu i Hercegovinu\nSljedeća objava Njemačka kao turistička destinacija postaje veća, ljepša i raznovrsnija


Ovaj povratak poslije ozbiljne povrede, rupture kvadricepsa, daje nadu za prvu olimpijsku medalju za Bosnu i Hercegovinu. Ovo je još jedna potvrda predanog i više neko uspješnog rada judo aktivista iz JSBIH i osnovnih judo organizacija, saopćeno je iz Judo saveza BiH.\nUz bosanskohercegovačku reprezentaciju bila je i Arijana Jaha, a selektor Branislav Crnogorac je nakon novog sportskog podviga bosanskog judo tima izjavio: “Ovo je samo još jedna potvrda da se Larisa Cerić čvrsto etablirala među najbolje judo takmičare planete”.\nPrevious Mještani Prusca iftare dočekuju uz pucanj iz ramazanskog topa\nNext Najbolji odgovor na rathohuškačke poruke i prijetnje - jačanje državnih institucija i NATO integracije\nBosanski rukometaši na korak do plasmana na EP!\nRukometna reprezentacija Bosne i Hercegovine ostvarila je vrijednu pobjedu protiv Finske u četvrtom kolu grupe 5 kvalifikacija za Evropsko prvenstvo, koje će se 2020. godine održati u Austriji, Norveškoj i\nPoraz od Belgije na Grbavici\n„A“ reprezentacija Bosne i Hercegovine poražena je večeras na stadionu „Grbavica“ u Sarajevu od Belgije sa 3:4 u susretu 9. kola kvalifikacija za Svjetsko prvenstvo. Gosti već u 4’ dolaze


DDOR osiguranje nastavlja sa zapošljavanjem, na bezbedan način, čak i u otežanim ekonomskim uslovima - DDOR osiguranje\nU svetlu izmena načina poslovanja prouzrokovanih pandemijom Koronavirusa, vodeći računa o sigurnosti kandidata za posao kao i svojih zaposlenih, DDOR osiguranje uvelo je jedinstven sistem selekcije novih kolega, uz upotrebu svih postojećih digitalnih platformi za komunikaciju na daljinu. Čak i u toku trajanja pandemije i u otežanim ekonomskim uslovima, ovaj način organizovanja procesa zapošljavanja od sada će predstavljati zaokruženu celinu u segmentu intervjuisanja i testiranja kandidata, uz postojeći sistem slanja prijava za posao koji je od ranije dostupan na portalu DDOR osiguranja – Posao i karijera. U toku čitavog procesa priprema ovog sistema, posebna pažnja je posvećena najvišim standardima brige o prikupljanju, obradi i čuvanju ličnih podataka kandidata u skladu sa Zakonskim normama.\n„Činjenica da smo nastavili sa zapošljavanjemi čak i u toku pandemije, ali i proaktivno radili na stvaranju novog – bezbednog sistema za zapošljavanje i u otežanim ekonomskim uslovima, govori u prilog posvećenosti daljem razvoju i planiranom rastu naše kompanije. Želja nam je da u vremenu koje je pred nama, omogućimo svim kandiatima i budućim kolegama da na siguran način prođu proces selekcije i priključe se našem timu. Iskreno verujemo u ovaj sistem i on će sasvim sigurno biti preporučeni kanal selekcije u periodu koji je pred nama“, izjavio je Giorgio Marchegiani, predsednik Izvršnog odbora DDOR osiguranja, i dodao: „nastojeći da na kvalitetan način iskoristimo obavezu kućne izolacije, u poslednje 4 nedelje smo organizovali kurseve i edukaciju posredstvom internih platformi za obuku, u trajanju od preko 500 sati. Na taj način smo pokušali da se u toku ovog teškog perioda posvetimo i razvoju naših zaposlenih, konstruktivno koristeći vreme kod kuće i pripremajući se za vreme „Nove normalnosti“.“\nDDOR osiguranje je od samog početka pandemije Koronavirusa prilagodilo svoje poslovanje u skladu sa preporukama nadležnih institucija, prvenstveno štiteći svoje klijente i zaposlene. Kao jedan od lidera na tržištu osiguranja u Srbiji, Društvo je među prvima prilagodilo novonastaloj situaciji svoje procese obnove i prodaje polisa osiguranja, kao i zakazivanja procena i likvidacija šteta. Na taj način klijentima se usluga pruža bez ikakvog ili uz minimalni kontakt sa zaposlenima kompanije. Dodatno, sprovedene su sve pojačane mere brige o higijeni, a uvedena su i pravila socijalnog distanciranja.\nDa podsetimo, DDOR osiguranje je početkom aprila doniralo ukupno 11.000.000 dinara republičkim i pokrajinskim institucijama, kao i Gradu Novom Sadu, kao podršku u borbi protiv COVID-19. Sredstva su uplaćena na namenske račune Republičkog fonda za zdravstveno osiguranje i Pokrajinskog sekretarijata za zdravlje, ali i gradu Novom Sadu, na namenski račun Uprave za komunalne delatnosti, otvorenom u cilju finansiranja sprečavanja širenja epidemije COVID-19 i ublažavanje njenih posledica.\nPripremajući se za period „Novog normalonog“, koji će sasvim izvesno zahtevati konstantno prilagođavanje svakodnevnog rada kompanija, DDOR osiguranje nastaviće da usklađuje i prilagođava svoje poslovanja, kako bi obezbedilo najviši nivo kvaliteta usluga osiguranja u skladu sa vrednostima koje deli sa snažnom Unipol grupom kojoj pripada i pri tome postavljajući zdravlje i bezbednost svojih zaposlenih i svojih klijenata kao jedan od osnovnih prioriteta.\nThis entry was posted in Aktuelno and tagged BudimoOdgovorni, ddorosiguranje, ddortim, karijera, ostanikodkuce, posao, pratihrabre, regrutacija, zaposlenje, zasvenovepobede. Bookmark the permalink.\n← Prodaja i plaćanje osiguranja u uslovima ograničenog kontakta\nKako prevazići strah od neuspeha – Andrija Gerić →


STEFANOVIĆ UNIŠTAVA SNS: DOBIO PODRŠKU IZ AMERIKE, SLEDI STRAŠAN SCENARIO – Otvoreno\nNaslovnaVestiSTEFANOVIĆ UNIŠTAVA SNS: DOBIO PODRŠKU IZ AMERIKE, SLEDI STRAŠAN SCENARIO\nSTEFANOVIĆ UNIŠTAVA SNS: DOBIO PODRŠKU IZ AMERIKE, SLEDI STRAŠAN SCENARIO\nMinistar odbrane Srbije Nebojša Stefanović razgovarao je danas u Beogradu sa visokim zvaničnikom Ministarstva odbrane SAD Nejtom Adlerom o unapređenju saradnje dve zemlje.\nStefanović i Adler, vršilac dužnosti zamenika pomoćnika američkog ministra odbrane, ocenili su dosadašnju saradnju kao veoma razvijenu, naročito u vojno-vojnoj oblasti, saopštilo je Ministarstvo odbrane.\nSaglasili su se da to potvrđuje i bilateralna taktička vežba „Nebeski most 21“ koju su sredinom septembra izveli padobranci Vojske Srbije i Oružanih snaga SAD, navodi se u saopštenju.\nAdler, koji boravi u zvaničnoj poseti Srbiji, izrazio je uverenje da će dve zemlje podići saradnju na viši nivo u svim oblastima od zajedničkog interesa, posebno u vojno-vojnom segmentu.\nOn je istakao da SAD žele da unapređuju partnerske odnose sa svim zemljama Zapadnog Balkana, ali da Srbiju smatraju važnim činiocem stabilnosti i razvoja regiona.\nNaveo je da SAD poštuju činjenicu da je Srbija vojno neutralna država i saglasio se sa Stefanovićem da je za partnerski odnos potrebno otvoreno razgovarati, čak i kada dve strane nemaju iste stavove o svim temama, stoji u saopštenju.\nStefanović je rekao da saradnja u oblasti odbrane prati razvoj ukupnih odnosa dve zemlje koji imaju uzlazni trend, i dodao da će predstojeće odbrambene konsultacije Srbije i SAD omogućiti usaglašavanje budućih koraka.\nAdler i Stefanović su razgovarali i o mogućim nabavkama savremene vojne opreme i naoružanja, koje bi mogle da doprinesu daljem razvoju kapaciteta i jačanju Vojske Srbije, navodi se.\nStefanović je zahvalio na donacijama američke strane sistemu odbrane Srbije i izrazio opredeljenje Beograda da nastavi da koristi mehanizme koji omogućavaju dalju izgradnju kapaciteta Vojske Srbije, kao što je baza „Jug“, dodaje se.


Kreditni službenik (m/ž) - Mikrokreditna fondacija Partner - posao za mesto Modriča, posao za mesto Novi grad - Sarajevo, posao za mesto Gradačac, posao za mesto Sarajevo, posao za mesto Srebrenik - poslovi.ba\nPartner mikrokreditna fondacija pruža usluge mikrokreditiranja u Bosni i Hercegovini. Mikrokreditne operacije su započele u aprilu 1997. godine uz podršku Mercy Corps/Scottish European Aid. Partner MKF ima preko 300 radnika koji rade u 60 ureda na cijeloj teritoriji Bosne i Hercegovine.\nNaša misija je pružanje finansijskih usluga ekonomski aktivnoj populaciji koja ima otežan ili koja nema pristup komercijalnim izvorima finansiranja. Partner je neprofitna organizacija koja sav višak prihoda nad rashodima usmjerava u plasiranje novih mikrokredita u Bosni i Hercegovini. Plasiranjem mikrokredita, Partner mikrokreditna fondacija, ispunjava i svoje socijalne ciljeve direktno utičući na zaposlenost i stvaranje novih radnih mjesta. Vrijednosti za koje se Partner zalaže u radu sa korisnicima mikrokredita i radnicima su: timski rad, iskrenost, jednakost, odgovornost i učenje. Želite karijeru u timu jedne od vodećih mikrokreditnih fondacija u BiH? Želite sticati nova iskustva, dinamičan i kreativan posao? Rad u skladu sa najnovijim svjetskim praksama, a sve u cilju ličnog napretka i napretka sredine u kojoj radite? Zadovoljstvo nam je pozvati vas da se javite na sljedeći\nOpština Novi Grad Sarajevo (Mjesne zajednice: Buća Potok, Alipašin most II, Alipašin most I i Dolac) - 1 izvršilac\nKreditni službenik (m/ž) 4


RTS :: Selaković u Džakarti: Indonezija najvažniji partner Srbije u Jugoistočnoj Aziji\nPolitika Selaković u Džakarti: Indonezija najvažniji partner Srbije u Jugoistočnoj Aziji\nponedeljak, 23. maj 2022, 12:19 -> 13:38\nMinistar spoljnih poslova Srbije Nikola Selaković sastao se u Džakarti sa kolegom iz Indonezije Retno Marsudi, i istakao da je za Srbiju Indonezija najvažniji partner u Jugoistočnoj Aziji. Posle sastanka sa predsednikom Indonezije Đokom Vidodom, Selaković je rekao da je ovo bila prilika da se još jednom afirmiše podrška Indonezije teritorijalnom integritetu i suverenitetu Srbije.\nSelaković je rekao u obraćanju novinarima da sporazumi koje su potpisali proteklih meseci i koje će potpisati govore o želji naše dve zemlje, ne samo da imaju tradicionalno dobre odnose zasnovane na vezama iz vremena osnivanja Pokreta nesvrstanih zemalja, već i da smo zemlje fokusirane na budućnost naših građana i ekonomija, i u toj budućnosti Srbija i Indonezija biće prijatelji i pouzdani partneri.\nKako se navodi u saopštenju, ministar Selaković je zahvalio domaćinima, ne samo na tradicionalnom gostoprimstvu, već i na podršci koju Indonezija pruža Srbiji po pitanju Kosova i Metohije, izrazivši nadu da će ta podrška biti nastavljena i u budućnosti.\nKada je reč o ekonomskoj Saradnji, dve zemlje prema Selakovićevim rečima imaju brojne neiskorišćene mogućnosti, a jedna od tema današnjih razgovora jeste i izvoz srpskih prehrambenih proizvoda na indonežansko tržište.\nŠef srpske diplomatije potvrdio je našu želju i spremnost da unapređujemo saradnju u brojnim oblastima, kao što su poljoprivreda, kultura, obrazovanje, sport i odbrana.\nSelaković je indonežansku koleginicu pozvao u zvaničnu posetu Srbiji kako bi razgovori o svestranom jačanju odnosa bili nastavljeni.\nMinistarka spoljnih poslova Indonezije Retno Marsudi rekla je da je Srbija važan partner Srbije u Evropi, što je potvrđeno i danas potpisanim sporazumom o političkim konsultacijama.\nPredmet današnjeg razgovora su, prema njenim rečima, bile brojne teme od zajedničkog interesa i identifikovane su oblasti u kojima je u predstojećem periodu moguće značajno unaprediti saradnju, kao što je trgovina prehrambenim proizvodima.\nKako je istakla, konstatovano je i da u Srbiji postoji potreba za angažovanjem većeg broja radnika iz Indonezije, u oblastima kao što je građevina.\nIndonezija, kako je dodala, ima želju da nastavi da investira u Srbiji i zajednički je ocenjeno da je potrebno podstaći veze privrednika.\nŠefica indonežanske diplomatije zaključila je da je jedna od tema razgovora bila i situacija u svetu, i ponovila privrženost njene zemlje mirnom rešavanju konflikta i poštovanju principa teritorijalnog integriteta i suvereniteta država.\nPodrška Indonezije teritorijalnom integritetu i suverenitetu Srbije\nMinistar Selaković sastao se u Džakarti i sa predsednikom Republike Indonezije Đokom Vidodom.\nMinistar Selaković je nakon sastanka izjavio da je prva poseta ministra spoljnih poslova Srbije posle više od decenije bila prilika da se još jednom afirmiše podrška Indonezije teritorijalnom integritetu i suverenitetu Srbije.\nPredsednik Đoko Vidodo je u razgovoru uputio i najsrdačnije čestitke predsedniku Aleksandru Vučiću povodom novog izbora na funkciju predsednika Srbije.\n"Bilo je reči i o konkretnim pitanjima produbljivanja saradnje, naročito kada je reč o ekonomskoj saradnji, trgovini poljoprivrednim proizvodima, za šta postoji veliko interesovanje sa strane naših prijatelja u Indoneziji, ali iskorišćena je prilika da se razgovara i o političkoj saradnji koja datira još iz vremena osnivanja Pokreta nesvrstanih zemalja", kazao je Selaković.\nOsvrćući se na razgovor sa ministarkom spoljnih poslova Retno Marsudi, Selaković je naveo da je bilo reči o saradnji dva ministarstva ali i saradnji Srbije sa ASEAN-om, kao veoma uspešnim modelom političko-ekonomske saradnje u Jugoistočnoj Aziji.\nMinistar Selaković susreo se i sa predstavnicima koncern "Indofud", koja se bavi proizvodnjom i trgovinom prehrambenim proizvodima, kao i sa predstavnicima kompanije "Berdikari".\n„Sa njihove strane postoji veliko interesovanje za uvoz srpskih žitarica ali smo razgovarali i o mogućnosti plasmana na indonežansko tržište naših jabuka. Govorili smo o konkretnim poslovima i uveren sam da će narednih dana doći do direktne komunikacije ministara poljoprivrede i da će nakon toga uslediti potpisivanje konkretnih akata", naveo je Selaković.\nMinistar Selaković će se sutra, tokom drugog dana zvanične posete Indoneziji, sastati i sa generalnim sekretarom ASEAN-a Lim Džok Hojom.


Lisabon putovanje - Aranžmani i specijalne ponude - Putuj Sigurno\nPutujSigurno » Portugalija » Lisabon\nLisabon putovanje – hoteli u Lisabonu: Lisabon je glavni grad Portugala i ujedno je najzapadnija evropska prestonica. Poznat je kao srdačan, topao grad i veoma raskošan u svojim istorijskim i kulturnim znamenitostima koje su glavni povod za putovanje u Lisabon. Osim po reci Težo, Lisabon je poznat i po velikoj luci smeštenoj na Atlantskoj obali. Osim što poseduje turistima atraktivan sadržaj, Lisabon je važan univerzitetski cenatr, sedište Vlade i celokupne uprave države Portugalije.\nUkoliko planirate put u Portugaliju, pogledajte na našem sajtu koji aranžmani za Lisabon su u ponudi, i direktno odatle se uputite u jednu od najlepših evropskih metropola. Ukoliko birate Lisabon putovanje u ovaj grad će vas odvesti među najlepše građevine, važne univerzitete i ljubazne Portugalce zbog kojih ćete poželeti da se ponovo vratite u Lisabon.\nApartamni i hoteli u Lisabonu\nMnogobrojni apartmani i hoteli u Lisabonu su glavne opcije za smeštaj kada se nađete u ovom gradu. Tu su i hosteli, mada posetioci uvek radije biraju vrhunsku uslugu koju pružaju hoteli u Lisabonu. U njima ćete naići na topao doček od strane osoblja, uređene prostorije, udobne sobe i moderne sadržaje koji će upotpuniti vaš boravak u Lisabonu.\nApartmani u Lisabonu se nalaze u okviru velikih kompleksa, a jedina razlika u odnosu na hotel je činjenica da boravak u apartmanima nudi viši nivo privatnosti. Uređenost apartmana ni na koji način ne zaostaje za hotelima. Cene su izuzetno povoljne, barem kada su apartmani u Lisabonu u pitanju, što nije uvek pravilo u drugim evropskim gradovima.\nLisabon znamenitosti – šta videti?\nStari gradski centar Lisabona se nalazi na Uneskovoj listi svetske baštine, pa upravo odavde možete krenuti u obilazak grada. Primetićete da su ulice u Lisabonu u najvećem broju slučajeva kaldrme, a mnoge građevine potiču i iz druge polovine osamnaestog veka.\nKada je u pitanju Lisabon znamenitosti koje obiđete delovaće vam kao veliki muzej na otvorenom, zbog čega ovaj grad i jeste tako poseban za one koji prvi put doputuju u njega. Ono što svakako ne bi trebalo da propustite jesu katedrala Lisabona, kula Belem, Jeronomitski samostan, tvrđava Svetog Đorđa i Spomenik otkrićima.\nSpomenik otkrićima se izdvaja kao jedan od najprepoznatljivijih simbola Lisabona, a posvećen je slavnom Henrikeu Moreplovcu, čiji su pohodi i otkrića od neprocenjivog značaja za Portugaliju i njenu istoriju. Osim ovih znamenitosti, iskoristite sunčane dane da obiđete i peščane plaže u Lisabonu, od kojih su najlepše smeštene na severnom potezu grada.


Vesti online / Vesti / Svet / Moskva i Damask pozvale Vašington da povuče trupe iz Sirije\n"Pozivamo Sjedinjene Američke Države, čije se vojne jedinice nezakonito nalaze na teritoriji Sirije, da napuste zemlju", navodi se u izjavi.\nSjedinjene Američke Države u sirijskoj zoni El Tanf ometaju izlazak izbeglica, dodaje se u zajedničkoj izjavi.\n"Komanda američkih trupa u zoni El Tanf ometa izlazak, štaviše, ona obmanjuje izbeglice da ne mogu da napuste kamp, širi glasine da ih na teritoriji pod kontrolom sirijske vlade čekaju ruševine, prisilno regrutovanje u vojsku i hapšenje", ističe se u izjavi.\n"Rezultati istraživanja pokazali su sledeće: 95 odsto stanovnika želi da napusti kamp, 83 odsto ispitanika želi da se vrati u svoja mesta stalnog prebivanja, pri čemu 80 odsto njih na teritoriju pod kontrolom vlade, samo 3 odsto definitivno u delove koji nisu pod kontrolom sirijskih vlasti, a 17 odsto je neodlučno", navodi se u izjavi.\nVlasti Sirije u koordinaciji sa Rusijom od 1. marta će dodatno formirati kolone vozila za dobroboljni povratak stanovnika logora Rukban u svoja mesta stanovanja: Halidije, El Amara, Palmira, Mhin, El Karjatejn i predgrađa Damaska, Homsa, Rake i Alepa, dodaje se u izjavi.\nTakođe se navodi da će ulazak kolona u zonu oko El Tanfa koju su ilegalno okupirale SAD za evakuaciju izbeglica iz kampa Rukban biti sproveden u koordinaciji s Ujedinjenim nacijama.\nOružani sukob u Siriji počeo je 2011. godine. Krajem 2017. proglašena je pobeda nad grupom ID u Siriji i Iraku. U nekim oblastima Sirije nastavlja se čišćenje terorista. Trenutno je u prvom planu političko rešavanje, obnova Sirije i povratak izbeglica.\nSVET Moskva ponovo na udaru Vašingtona


Početna Izjave Istinitost Istinomer bio na gradilištu na kome je kamen temeljac\nMinistarka građevinarstva o incidentu Istinomera sa Komunalnom policijom\n"Razgovarala sam sa gradonačelnikom upravo o svemu tome, ali hajde da obavestimo i da kažemo građanima Srbije da je u pitanju pre svega deo gde se gradi. Dakle, ograđen deo gde se već vrše radovi jer  smo postavili kamen temeljac -  to je gradilište."\nN1, 13. 10. 2015. godine\n13. 10. 2015. godine\nKomentarišući incident kada je Komunalna policija ekipu Istinomera 25. septembra udaljila sa Savskog keja tokom snimanja intervjua sa Dobricom Veselinovićem iz “Inicijative Ne da(vi)mo Beograd”, ministarka Zorana Mihajlović je u intervjuu televiziji N1, rekla da razume postupak Komunalne policije jer je Istinomer pokušavao da intervju snima na gradilištu.\nTom prilikom su nam napisane prekršajne prijave “zbog ulaska na gradilište i ometanja službenog lica u obavljanju dužnosti”. " title="" target="_blank">Snimak događaja, međutim, pokazuje da nigde u blizini nije bilo znakova da je u pitanju gradilište, niti da je prolaznicima zabranjen pristup.\nTakođe, fotografije koje je Istinomer napravio tog dana na Savskoj promenadi jasno pokazuju da u trenutku dolaska naše ekipe na šetalište nije bila postavljena ograda niti bilo kakav znak koji bi ukazivao da je tuda zabranjen prolazak. Tek nakon intervencije Komunalne policije, nepoznata lica postavila su žičanu ogradu neposredno pored početka rekonstruisanog dela šetališta.\nNema ograde na ulasku na rekonstruisani deo Savskog keja / Foto: Istinomer\nTog dana, na delu rekonstruisanog šetališta, osim reklamnog bilborda, nije bilo oznake građevinskih radova koja bi sadržala podatke o broju građevinske dozvole, vremenskom trajanju radova niti podataka o investitoru. Prema Pravilniku o izgledu, sadržini i mestu postavljanja gradilišne table propisno obeleženo gradilište ima tablu na kojoj, između ostalih, stoje informacije o izvođaču radova, investitoru, broju rešenja kojim je izdata građevinska dozvola, ime odgovornog projektanta itd.\nMinistarka Mihajlović je u intervjuu televiziji N1 navela i netačan podatak u vezi sa datumom incidenta. Naime, ona je kazala da je ekipa Istinomera bila na “ograđenom delu gde se već vrše radovi jer smo, kako je rekla, "mi (Investitor) već postavili kamen temeljac - to je gradilište”. Istinomer podseća da je naša ekipa udaljena sa Savske promenade dva dana pre postavljanja kamena temeljca, 25. septembra. Takođe, mesto incidenta je šetalište ispred restorana “Savanova” koje je od samog mesta gde je zvanično položen kamen temeljac udaljeno oko pola kilometra. To znači da je ministarka Mihajlović netačno zaključila i to da su novinari Istinomera bili na ograđenom gradilištu gde je postavljen kamen temeljac.\nInače, fotografije, koje je Istinomer napravio tog dana na licu mesta, pokazuju da je osim nas, na Savskom šetalištu bilo i drugih građana, ali i službenika gradske uprave kojima nije zabranjen pristup uz obrazloženje da je u pitanju “gradilište”.\nGrađani na Savskom keju, 25. septembar 2015. / Foto: Istinomer\nZbog svega navedenog, izjavu ministarke Mihajlović ocenjujemo kao neistinu.\nMinistarka građevinarstva, saobraćaja i infrastrukture opravdala je postupak Komunalne policije i time što naši novinari nisu imali zaštitnu opremu koja se zahteva kada se snima na gradilištu. Međutim, fotografije dokazuju da zaštitnu opremu poput šlemova nisu imali ni načelnik Komunalne policije Nikola Ristić, niti njegov zamenik Darko Vujsić.\nNačelnik Komunalne policije Nikola Ristić i njegov zamenik na Savskom keju / Foto: Istinomer\nUzevši u obzir da odgovorni za ovaj incident i dalje tvrde da je u pitanju bilo gradilište, iako postoje dokazi da to nije slučaj, Istinomer od Komunalne policije traži odgovore na pitanja zbog čega je onda samo ekipa Istinomera udaljena sa tog mesta iako je očigledno da nismo bili jedini bez zaštitne opreme na tom mestu.\nU odgovoru Komunalne policije medijima stoji da su oni na lice mesta došli po prijavi NN lica zbog narušavanja komunalnog reda.\n“Patrola je došla na lice mesta po prijavi NN lica zbog narušavanja komunalnog reda izvođenjem građevinskih radova, rasipanjem građevinskog materijala i prljanjem šetališta na Savskom keju bb, kod restorana “Savanova “. Kako se sa snimka može videti, snimanje niko nije sprečavao, niti je prema licima u prekršaju primenjivana bilo kakva sila nakon što su ista pristala da sarađuju sa komunalnim policajcima”, glasi odgovor beogradske Komunalne policije Udruženju novinara Srbije (UNS) na pitanje zbog čega su napisane prekršajne prijave članovima redakcije “Istinomera”.\nNakon ovog odgovora, uputili smo pitanja Komunalnoj policiji da li je utvrđeno da je novinarska ekipa narušavala komunalni red na Keju “izvođenjem građevinskih radova, rasipanjem građevinskog materijala i prljanjem šetališta”, kao i da li je pokrenut postupak protiv odgovornih zbog lažne prijave.\nIako odgovor nismo još uvek dobili, Zorana Mihajlović je u intervjuu potvrdila podatak da su ipak radnici obezbeđenja pozvali komunalnu policiju, a ne kako stoji u saopštenju komunalne policije NN lica.\n“Kolege novinari su krenuli da uđu u deo koji je ograđen, ljudi iz obezbeđenja su obavestili komunalnu policiju što mislim da je sasvim korektno i zbog toga su kolege iz Istinomera ja mislim, udaljeni sa gradilišta”, rekla je ministarka.\nOčekujemo reakcije Zaštitnika građana i Poverenice za zaštitu ravnopravnosti, kojima smo uputili pritužbe.\nInsistiraćemo na tome da Komunalna policija radi u javnom interesu. Bićemo istrajni, a pozivamo i vas da nam svojim predlozima, sugestijama i informacijama pomognete u tome.\ngotova pričapostupanje počeloBeograd na vodikomunalna policija\nOd 1. jula upis imovine na jednom mestu 17.08.2018.


Popović pozvao Kfor da zaštiti Srbe u Gračanici - Kosovo Online\n1. Jul 2021. • 12:47\nPredsednik opštine Gračanica Srđan Popović pozvao je danas Kfor da zaštiti srpsko stanovništvo na teritoriji opštine Gračanica koje je poslednjih dana izloženo sve učestalijim provokacijama i incidentima.\nKako je saopšteno iz opštine Gračanica, Poslednji u nizu incident dogodio se tokom protekle noći kada su nepoznati počinioci na bilbordu koji se nalazi na lokalnom putu Gračanica Laplje Selo, ispisali "Albanija UČK".\nPrema rečima Popovića Kosovska policija pokazala je svu nemoć kada je u pitanju zaštita Srba, njihove lične i imovine Srpske pravoslavne crkve i dodao da je bezbednosna situacija svaki dan sve lošija na području te opštine.\n"S toga tražimo od KFOR-a da pojača svoje prisustvo na teritoriji naše opštine i zaštiti srpsko stanovništvo od očigledno dobro organizovanih kriminalnih i nacionalističkih grupa koje se slobodno i bez ikakve kontrole kreću i vrše incidente. Pozivamo KFOR da osigura bezbednost za naše građane", rekao je on.\nKFOR Kosovo UČK Gračanica\nNa bilbordu kod Gračanice osvanuli grafiti "UČK"\nKurir: Vučić će na ručku sa patrijarhom i episkopima pričati o situaciji na Kosovu i položaju srpskog naroda\nLaplje Selo: Tablet računari za učenike


Susret Vučića i Erdogana — „Turski tok“ gasi snove Albanaca i Bošnjaka - Sputnjik Srbija\n17:04 09.07.2017 Preuzmite kraći link\nTurska bi mogla da promeni stav prema „Velikoj Albaniji“ odnosno albanskim separatističkim i ekstremističkim idejama i prema bošnjačkom hegemonizmu, jer i jedno i drugo izaziva turbulencije na Balkanu, a turbulencije na Balkanu i izgradnja magistralnog gasovoda ne idu zajedno.\nPredsednik Srbije Aleksandar Vučić ipak neće ići na komemoraciju u Srebrenicu, jer će u to vreme biti u Istanbulu, gde će se sastati sa predsednikom Turske Redžepom Tajipom Erdoganom.\nPolitički analitičar Dragomir Anđelković za Sputnjik kaže da će zvanični razgovori srpskog i turskog predsednika biti fokusirani na dve teme — ekonomsku saradnju i regionalnu stabilnost, odnosno mir na Balkanu i ulogu Srbije u tom procesu.\n„Međutim, uz te teme opšteg tipa, koje se provlače u toj vrsti susreta, biće ipak važnije one koje će se podvući pod sve to, a to su teme vezane za izgradnju ’Turskog toka‘, odnosno ’Južnog toka‘. Turska želi da to bude magistralni gasovod većeg kapaciteta, jer samim tim veća količina gasa dolazi u Tursku i ona je tranzitna zemlja sa geopolitičkim i ekonomskim potencijalom. Sa druge strane, i Srbiji je jako važno da taj gasovod ide dalje, i to preko naše teritorije, odnosno da se sam projekat realizuje. A ako pričamo o realizaciji ’Turskog toka‘ i ’Južnog toka 2‘, onda možemo da shvatimo i zašto bi Turska mogla da promeni stav prema ’Velikoj Albaniji‘, to jest albanskim separatističkim i ekstremističkim idejama i prema bošnjačkom hegemonizmu, jer i jedno i drugo izaziva turbulencije na Balkanu, a turbulencije na Balkanu i izgradnja magistralnog gasovoda ne idu zajedno“, ocenjuje Anđelković.\nKako kaže, ako Turska želi da se izgradi značajan gasovod zajedno sa Rusijom, a koji bi snabdevao Evropu i koji bi postepeno prevazišao prvobitnu nameru da to bude samo „Turski tok“, onda Ankara mora da da doprinos stabilizaciji Balkana.\n„Stabilizacije Balkana nema bez obuzdavanja velikoalbanskih pretenzija, odnosno bošnjačkog hegemonizma, jer to su generatori krize. Tako da se u kontekstu izgradnje gasovoda otvara mogućnost za dalju normalizaciju srpsko-turskih odnosa na geopolitičkim osnovama, a koje bi vodile smirivanju stanja na Balkanu i mislim da će to biti centralna tema iza kulisa sastanka“, smatra Anđelković.\nNa pitanje da li se može očekivati da Turska na neki način pomogne Srbiji i učestvuje u izgradnji gasovoda koji bi išao kroz Srbiju, Anđelković kaže da ni tu mogućnost ne treba isključiti.\n„Moguće je da će Turska direktno učestvovati u finansiranju gasovoda, što bi za nas bilo dobro rešenje, ali pod uslovom da i Rusija bude u ceo proces ozbiljno uključena. Za nas je dobro vezivanje za Tursku, ali ne ekskluzivno vezivanje već u kontekstu rusko-turskih odnosa. Turska koja je ruski partner može da bude potpora i srpskim interesima, dok Turska koja samostalno nastupa može za nas bude opasna, jer ako Turci suviše ojačaju na Balkanu, a nalaze se van kontrole bilo koje druge sile, onda dugoročno ne znamo šta će biti. U svakom slučaju, sam razgovor Vučića i Erdogana ne treba posmatrati kao protokolaran jer mislim da kasnije itekako može da se pokaže od velikog značaja za našu saradnju sa Turskom i za rešavanje nekih važnih pitanja koja nam predstoje“, napominje Anđelković.\nU kontekstu činjenice da su i Turska i Srbija kandidati za prijem u članstvo Evropske unije, Anđelković kaže da Turska za nas može biti primer koji treba da rashladi usijane evropljanske glave.\n„Iako iskustvo Turske sa EU nije potpuno kompatibilno sa našim slučajem jer je reč o zemlji koja ima drugačiji geopolitički značaj, ekonomiju i civilizacijske zone, ono što je zajedničko nama i Turcima je da nas Evropska unija vrlo često ucenjuje. Bitno je da naučimo iz njihovog primera da otvaranje pregovaračkih poglavlja ne znači i zatvaranje, kao i da možemo da budemo u pregovaračkom procesu u naredne tri decenije i da nigde ne stignemo. Druga važna stvar je da članstvo u NATO-u ne garantuje ulazak u EU. To nam tako predstavljaju NATO lobisti, ali zapravo nije tako, a Turska je nabolji svedok. Mislim da sva ta iskustva treba da uzmemo u obzir, ali ipak i da budemo svesni da se razlikuje slučaj Srbije i Turske“, zaključuje Anđelković za Sputnjik.\nsusret, Turski tok, Vučić Aleksandar, Redžep Tajip Erdogan


Rusija i Italija se založile za jačanje veza uprkos sankcijama EU Rusiji – NovostiDana.rs\nRusija i Italija se založile za jačanje veza uprkos sankcijama EU Rusiji\nRuski predsednik Vladimir Putin i italijanski premijer Djuzepe Konte založili su se za jačanje ekonomskih veza uprkos sankcijama Evropske unije (EU) Rusiji zbog ukrajinske krize.\nKonte je tokom prve posete Moskvi od dolaska na vlast rekao da je Rusija jedan od glavnih aktera na medjunarodnoj političkoj sceni dodajući da razdor izmedju EU i Rusije zbog ukrajinske krize „suviše dugo traje“.\n„Ukrajinska kriza je izazvala podelu i blokirala dijalog. To ne smemo da dozvolimo. Taj period treba da ostavimo iza nas. Suviše dugo traje“, rekao je Konte na zajedničkoj konferenciji za novinare s Putinom.\nRuski predsednik je rekao da su uprkos sankcijama Italija i Rusija zadržale dobre odnose.\nZvaničnici dve zemlje su danas potpisali niz sporazuma u oblasti investicije i trgovine u cilju jačanja bilateralnih odnosa.\nDjordjević o slučaju u Zvečanskoj: Mlada osoba nije bila svesna šta je činila, prijava i otkaz\nBritanski konzervativci završili glasanje o novom lideru, rezultat sutra\nObradović: Vlast ne dozvoljava da se čuje za 30 tačaka programa Saveza za Srbiju


U sudskim sporovima iznosimo vaša stajališta zajedno s našim znanjem i iskustvom čime povećavamo izglede za uspješan ishod postupka. Pravovremeno koristimo sva zakonom predviđena sredstva radi ostvarenja vaših prava i interesa.\nOdabir pravog partnera koji pruža pravnu podršku u poslovanju važna je odluka. Ukoliko ste u postupku osnivanja trgovačkog društva, mi ćemo vas usmjeravati kako biste izbjegli proceduralne pogreške te maksimalno zaštitili osobne interese.\nPružamo savjete i pravnu pomoć ukoliko se vaše društvo ili vaš vjerovnik suoči sa stečajem. Naša poslovna etika usmjerena je prema pružanju najkvalitetnije pravne usluge, stoga nam se obratite s povjerenjem i time poboljšajte izglede za uspjeh.


Jeremić u Nišu: Isplivaće novi dokazi o povezanosti Belivuka i vrha države - JuGmedia\n„Biće sve više političkih uzbuđenja kako se budu približavali jesen i izbori i odluka o učestvovanju na njima“\nPredsednik Narodne stranke Vuk Jeremić izjavio je u Nišu na pres konferenciji da će u narednim nedeljama i mesecima početi da isplivavaju novi dokazi o vezama ljudi iz vrha države sa kriminalnim klanom Veljka Belivuka, što će promeniti način na koji se Srbija posmatra iz najvažnijih prestonica u Evropi i svetu, prenosi ova stranka u vidu saopštenja.\n„Međunarodni predstavnici imaju informacije o toj povezanosti i poslali su o tome izveštaje koji će biti na stolovima vlada u septembru, kada prođu godišnji odmori“, rekao je Jeremić juče u Nišu, gde je razgovarao sa građanima zajedno sa generalnim sekretarom Narodne stranke Stefanom Jovanovićem i predsednikom niškog odbora Đorđem Stankovićem.\n„Veza organizovanog kriminala i vrha države Srbije je nešto što počinje da baca drugačije svetlo na način na koji se Srbija doživljava i na tumačenje da li je Srbija faktor stabilnosti u regionu i kuda sve to vodi“, rekao je Jeremić.\nJeremić, koji je i bivši ministar spoljnih poslova Srbije i predsednik Generalne skupštine UN, rekao je da je u prethodnih nekoliko dana razgovarao sa nekolicinom diplomata akreditovanih u Beogradu i da će te razgovore nastaviti i u narednim danima.\n„Moj glavnih utisak iz razgovora sa međunarodnim diplomatama je zapanjenost koju pokazuju nakon što je na svetlo dana isplivalo more informacija vezanih za odnos jednog od najkrvoločnijih i najorganizovanijih kriminalnih grupa u Srbiji, bande Veljka Belivuka, i njegovom vezom sa ljudima iz državnog vrha Srbije“, rekao je Jeremić.\n„Jeremić je ocenio da će u septembru podizanje političke temperature i razgovori o tome „šta se događa u Srbiji i šta nas očekuje u budućnosti“, ali u promenjenom međunarodnom kontekstu koji neće biti onakav kakav je bio u prethodnih osam ili devet godina.\n„Svi politički razgovori će se odvijati u promenjenom međunarodnom kontekstu i mislim da nas zbog toga očekuje politički proces koji neće biti onoliko izvestan koliko bi neko sa strane to mogao da očekuje. Situacija će biti sve življa i biće sve više političkih uzbuđenja kako se budu približavali jesen i izbori i odluka o učestvovanju na njima“, rekao je Jeremić.\nUpitan da li oseća odgovornost što su se, dok je bio savetnik za međunarodne odnose Borisa Tadića, dogodile privatizacije nakon kojih je bez posla ostalo 10.000 ljudi, Jeremić je odgovorio da na tim privatizacijama stoji potpis sadašnjeg ministra finansija Siniše Malog, pa je on prava adresa za takva pitanja.\nPredsednik Gradskog odbora Narodne stranke Đorđe Stanković zatražio je da grad Niš hitno naloži izmenu projekta rekonstrukcije mosta i trga i obezbedi odgovarajuće osvetljenje.\nStanković je istakao da je na mostu sada ima „smešna rasveta“ i da zato „izgleda kao tunel“.\nStanković je podsetio da je rekonstrukcija trga i mosta trajala gotovo dve godine umesto četiri meseca, a da firme kojima je posao bio poveren nisu odgovarale zbog tolikog odugovlačenja i probijanja rokova.


Izvor: AutoBlog, 22.Jan.2022, 23:25\nVeliki pad prodaje automobila na samom kraju 2021. naterao je stručnjake da potraže uzroke. Uočili su da je uz smanjenu tražnju i sve veći broj kupaca koji se masovno okreću jevtinijim vozilima. Reklo bi se, kriza ima svoje zakone, a ko se tu snađe, pogodi ukus kupaca, može i da računa na uspeh. Prodaja novih putničkih automobila u Evropskoj uniji pala je tokom 2021. godine za 2,4 posto na 9,7 miliona vozila, pri čemu je samo u decembru pad iznosio čak 22,8 procenata, saopštilo je Evropsko udruženje proizvođača vozila (ACEA). U decembru je širom EU prodato 795.295 putničkih automobila,...\nIzvor: RTS, 23.Jan.2022, 17:33\nU Srbiji je tokom 2021. godine prodato 30.416 novih automobila, što je 16 procenata više nego 2020. Rezultati bi bili bolji da pored pandemije nije bilo problema sa nestašicom vozila na tržištu u Srbiji. Kada je reč o najpopularnijim automobilima na domaćem tržištu protekle godine najtraženiji...


Tri stvari koje samo privlače NESREĆU u Vaš život - Jefimija TV, Kruševac\nKako bismo zadržali pozitivnu energiju koja nam je potrebna da budemo srećni, potrebno je da u životu napravimo male ali velike promene, piše portal “Zadovoljna“.\nPredstavljamo vam tri jednostavne stvari kojih morate da se odreknete kako biste bili srećniji i zadovoljniji:\n1. Težnja za savršenstvom\nPsiholozi objašnjavaju da negativne misli i pesimizam značajno utiču na naše raspoloženje, a time i na našu sreću. Naši životi prepuni su negativnih događaja i situacija koje često ne možemo da izbegnemo već sa njima moramo da se nosimo, pa vam dodatne negativne misli zaista nisu potrebne. Kada sledeći put budete imali negativno mišljenje o sebi, svom poslu, partneru ili nekom drugom životnom aspektu, zastanite i u svemu tome pokušajte da pronađete pozitivnu stranu. Videćete da ona zaista postoji.\nGomilanje negativnih osećanja najčešće je uzrokovano razmišljanjem o prošlosti. Bilo da se radi o frazi “da sam barem tada…” i “mogla sam…” ili pak patnjom za bivšom vezom, radnim mestom ili načinom života, život u prošlosti uvek sa sobom povlači negativna osećanja tuge, čežnje i razočaranja. Kako biste bili srećni, važno je da prošlost ostavite iza sebe i uživate u onom što je pored vas ili što vas tek čeka. Prošlost ne možete da promenite, sadašnjost zavisi od vas i zato je važno da je iskoristite na pozitivan način.\nPrethodno: ŠTA JE STARIJE, KOKOŠKA ILI JAJE??\nSledeće: ODRŽAN TREĆI KRUŠEVAČKI POLUMARATON


Pehari i priznanja za kvalitet proizvoda i usluga u 2022. – Pekar&Poslastičar\nPehari i priznanja za kvalitet proizvoda i usluga u 2022.\nNa 89. međunarodnom poljoprivrednom sajmu u Novom Sadu, koji je održan krajem maja 2022. godine, održano je ocenjivanje kvaliteta proizvoda i usluga. Dobitnici priznanja bili su podeljeni po robnim grupama, od mesne industrije, preko mlečnih proizvoda, sireva, sladoleda, konditorskih proizvoda, semenskih materijala biljnog porekla, jestivih ulja i srodnih proizvodi, jaja, proizvoda na bazi žita i brašna.\nTitulu – apsolutni lider kvaliteta ovogodišnjeg sajma ponela je kompanija Patent Co doo, Mišićevo za najviše korporativne standarde kvaliteta. Članice kompanija MK grupe dobile su 46 priznanja za svoje proizvode u različitim kategorijama. Industrija mesa Karneks osvojila je veliki šampionski pehar za vrhunski kvalitet i širok asortiman proizvoda, 12 velikih zlatnih medalja, 22 zlatne medalje i čak devet titula šampiona kvaliteta.\nVeliku zlatnu medalju na ocenjivanju kvaliteta dobio je vlasnik pekare Burek i pite iz Gornjeg Milanovca, Marko Erović za baklavu. Velike šampionske pehare su osvojili kompanije Stamevski doo Stara Pazova za vrhunski kvalitet i širok asortiman ocenjenih proizvoda, zatim kafa Dobro jutro doo Novi Sad, za vrhunski kvalitet kafe. I ove godine zrenjaninski Dijamant dobio je veliki šampionski pehar za visok kvalitet ulja, margarina i drugih masnih namaza, majoneza i proizvoda srodnih majonezu, Jaje produkt u Čeneju – za vrhunski kvalitet svežih konzumnih jaja.


Uhapšen Saša Mirković, bivši predsednik skupštine grada Zaječara – SOLARIS MEDIA\nUhapšen Saša Mirković, bivši predsednik skupštine grada Zaječara\n11/09/2017 11/09/2017 solarismedia\nEstradni menadžer Saša Mirković je uhapšen, saznaje „Blic“.\nMirković je, kako saznaje „Blic“, osumnjičen za malverzacije u vreme dok je bio predsednik skupštine grada Zaječara.\nVest o hapšenju potvrdio je za „Kurir“ njegov advokat Miloš Lekić.\n„Ništa još ne znam. Istina je da su u pitanju navodne malverzacije u Zaječaru, ali tek treba da se vidim sa njim i saznam o čemu se radi“, rekao je Lekić za „Kurir“.\n25/10/2017 Zaječar: Početak suđenja Saši Mirkoviću obeležile međusobne optužbe\n31/03/2017 Monstrumu iz Vratarnice presuda za ubistvo i silovanje deteta 4. aprila\nI protiv Ace Lukasa podneta krivična prijava zbog FK „Timok“ →


Stefanović:Insistiramo na otkrivanju ubica,nema podataka - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Stefanović:Insistiramo na otkrivanju ubica,nema podataka\nStefanović:Insistiramo na otkrivanju ubica,nema podataka\n10.oktobar 2018. Izvor: Tanjug\nMinistar unutrašnjih poslova Nebojša Stefanović izjavio je danas da Srbija insistira na tome da se otkriju ubice i organizatori ubistva Olivera Ivanovića, a da smo, kako je rekao, očigledno mi jedini zainteresovani da se do istine dođe, jer Euleks, Kfor i KPS ne razmenjuju podatke sa srpskim tužilaštvom.\nStefanović je, govoreći o stanju bezbednosti u Srbiji, na skupštindsom Odboru za odbranu i unutrašnje poslove, istakao da je situacija na KiM u prethodnom periodu bila veoma teška i opterećena konstantnim napadima na srpsko stanovništvo.\nU tom smislu, naveo je ubistvo Olivera Ivanovića 16. januara ove godine u severnom delu Kosovske Mitrovice, ističući da je istraga veoma teška, jer Euleks, Kfor, KPS gotovo minimalno razmenjuju podatke sa Tužilaštvom za organizovani kriminal Srbije, koje je nadležno za vođenje istrage.\n“I pored ogromnog broja urgencija, direktnih kontakata i pisanih zamolnica, pre svega Euleksu i UNMIK-u, srpski istražni organi nisu dobili gotovo nijedan značajniji, relevantan podatak, koji bi mogao da pomogne da se istraga vodi”, rekao je ministar.\nPrema njegovim rečima, zato je odlučeno da se paralelno vodi istraga, jer nemamo mogućnost da u punom obimu, učetvujemo u istrazi na teritoriji naše južne pokrajine.\n“Nudili smo da budemo deo istražnih timova, jer nam je važno da dođemo do Ivanovićevih ubica i organizatora”, rekao je Stefanović.\nPoručio je i da Srbija insistira na tome.\n“Mi smo očigledno jedini zaineteresovani da se do istine dođe, pošto vidim da ne postoji previše aktivnosti koje se tiču istrage na KiM niti postoji neka naročita aktivnost istražinih organa koja bi mogla da da neke rezultate”, naglasio je Stefanović.\nPonovio je da je Beograd nudio pomoć, ali da ne postoji želјa istražnih organa koji deluju na KiM i dodao da je, u tom smislu, razočaran ponašanjem Euleksa, koji je nadležan.\nKako je rekao, Euleks je vodio istrage za mnogo lakša dela, ali u slučaju ubistva Ivanovića gotovo da nema aktivnosti o kojem su naši organi obavešteni, niti ima opiplјivih rezultata.\n“Nemamo pristup kamerama, originalnim dokumentima, licu mesta, svedocima, materijalu koji je ostao na licu mesta…, bilo je puno nagađanja, spinovanja i spekulacija. Srbija ostaje posvećana da pronađe ubice i organizatore ubistva Ivanovića, jer je to važno i za grajdane na KiM”, podvukao je on.\nDodao je da je bezbednost na KiM narušena i hapšenjem direktora Kancelarije za KiM Marka Đurića u martu ove godine, za vreme sastanka sa predstavnicima Srba u Mitrovici.\n“Očigledno je hapšenje bilo akt kojim je, uz izjave albanskog rukovodstva iz Prištine, trebalo da bude poslata negativna poruka preostalim Srbima na KiM”, rekao je Stefanović.


07.04.2017 u 17:00\nBiH bez akciza za gorivo i 75 miliona evra od MMF-a\nOd našeg stalnog dopisnika Banjaluka – I pored silnih potreba koje svi nivoi vlasti u BiH iskazuju za kreditnim sredstvima međunarodnih finansijera, u sredu nije bilo dovoljno poslaničkih ruku da se u parlamentu BiH odobri uvođenje akcize i povećanje cene goriva, kao uslov za isplatu druge tranše kredita Međunarodnog monetarnog fonda (MMF) od oko 75 miliona evra i održanje teško sklopljenog aranžmana sa tom finansijskom institucijom. Razlog da se, bar zasad, ne podrži uvođenje dodatne akcize na gorivo od petnaest feninga (7,5 evrocenti) po litru, međutim, nije preterana zabrinutost što bi viša cena tog energenta dovela i do lančanog poskupljenja. Još manje je posredi briga zbog zavisnosti budžeta od kredita i stalnog rasta spoljnog i unutrašnjeg duga. Pozadina odluke je politička\n11.03.2017 u 20:05\nJeftinije gorivo još daleko\nPrvi put od decembra prošle godine, cene nafte na svetskim berzama pale su ispod 50 dolara za barel. Početkom januara prosečna cena barela iznosila je 57,10 dolara, da bi se do pre tri dana prodavala po ceni od 51,97. Američka laka nafta za isporuke u aprilu pojeftinila je za 74 centa na 49,54 dolara po barelu, dok je severnomorska nafta „brent” za isporuku u maju pala za čak 1,09 dolara.\n06.02.2017 u 09:49\nOd danas novine u kontroli goriva\nJoš dve uredbe o kontroli porekla i kvaliteta derivata nafte i biogoriva stupile su danas na snagu, a koje predviđaju da inspektori mogu da kontrolišu i gorivo u rezervoarima vozila. Prema novim propisima, inspektori mogu kontrolisati i gorivo u rezervoarima vozila, tačnije kamiona, autobusa i poljoprivrednih mašina. Cilj je da se gorivu zna poreklo, da vozači dobiju kvalitetno gorivo, a istovremeno država suzbije crno naftno tržište. Tim dopunama propisa Srbija zaokružuje nadzor prometa nafte i derivata prema zahtevima EU. Inspektori su do sada kontrolisali poreklo nafte i derivata od uvoza, skladišta, barži, preradu u rafinerijama, pumpe. Sada imaju i dodatan posao – da kontrolišu rezervoare svih privrednika koji se bave transportom, kao i traktore i mehanizaciju\n28.01.2017 u 09:05\nGorivo svake nedelje poskupljuje za oko dinar\nGorivo u Srbiji nastavilo je da poskupljuje i posle nove godine u proseku za po pola dinara do dinar svake nedelje. Razlog poskupljenja je, s jedne strane, skok cene sirove nafte na berzama, a s druge pad vrednosti dinara u odnosu na evro i dolar. Najviše je poskupeo superdizel za desetak dinara i na pojedinim pumpama košta do 155 dinara, dok je bezolovni benzin, koji vozači sve češće kupuju, skuplji za više od šest dinara i litar košta oko 149 dinara. Cena se, međutim, razlikuje kod pumpi na auto-putu i onih koji su u manjim mestima i gde nema tolike konkurencije pa se tamo toči još skuplje. Na pumpama Lukoila evropremijum je juče primera radi, prodavan po ceni od 141,8 dinara, ektoplus 145,9, ektodizel 152,6, evrodizel 148,5, auto-gas za 75,9 dinara. Tomislav Mićović, sekretar\n09.12.2016 u 20:04\nGorivo ove godine jeftinije nego prošle\nU prvih deset meseci ove, u odnosu na isti period prošle godine, prosečne maloprodajne cene benzina bile su niže za oko osam, dizela za oko 10 i TNG auto-gasa za oko sedam dinara po litri, pokazuju poslednji podaci Udruženja naftnih kompanija Srbije. Već sada je izvesno da prosečna cena sirove nafte u 2016. godini neće dostići, početkom sledeće godine procenjenu vrednost od 50 dolara za barel. Zato su kao posledica nižih berzanskih cena sirove nafte, benzina i dizela, ove godine zabeležene i niže prosečne maloprodajne cene goriva nego lane. To je u prvom redu posledica uticaja međunarodnih kretanja na srpsko tržište motornih goriva i potvrda postojanja tržišne konkurencije, zahvaljujući kojoj je praktično celokupan pad berzanskih cena prenet na krajnje kupce. Pre\n04.12.2016 u 21:05\nBazno ulje prodaju kao evrodizel\nUdruženje naftnih kompanija Srbije ponovo je zatražilo od Ministarstva energetike hitno uvođenja akciza na bazno ulje koje se koristi kao sirovina za proizvodnju maziva, a koje se pomešano s evrodizelom prodaje kao pogonsko gorivo po cenama nižim 30 do 40 dinara od onih koje su na pumpama. Po tom osnovu država je od početka godine izgubila 22,3 miliona evra. Odluka vlade da se na ovu robu uvedu akcize sprečiće dalji odliv novca iz republičke kase i nelojalnu konkurenciju, ali i kvarenje motora u automobilima, kaže Tomislav Mićović, generalni sekretar ovog udruženja.\n02.12.2016 u 21:27\nNafta poskupela – gorivo pojeftinilo\nCena sirove nafte tipa „brent”, koja se prerađuje u Srbiji, prvog dana decembra dostigla je 53,94 dolara za barel, što je skok od 18,3 odsto za manje od mesec dana. Početkom novembra barel ove nafte prodavao se za 45,59 dolara. – Nagli rast cene nafte posledica je dogovora zemalja OPEK-a o smanjenju proizvodnje, ali ne radi se ni o kakvom drastičnom povećanju, jer je u poslednjih godinu i po dana ovaj nivo zabeležen u više navrata, početkom septembra i oktobra 2015. godine, kao i juna i oktobra ove godine – kaže Tomislav Mićović, generalni sekretar Udruženja naftnih kompanija Srbije. Trend rasta cena sirove nafte zapravo je započeo još pre mesec dana, tačnije 4. novembra, a cene goriva u Srbiji tokom tih mesec dana nisu se menjale. – Čak je ovonedeljna prosečna maloprodajna cena\n13.10.2016 u 11:37\nIntenzivnim operativnim radom, pripadnici Ministarstva unutrašnjih poslova u Smederevu, u saradnji sa Poreskom policijom, otkrili su i zaplenili oko 600 tona dizel-goriva bez neophodne prateće dokumentacije, čija se vrednost procenjuje na oko 85 miliona dinara, saopšteno je iz MUP-a Srbije. Pumpe za pretakanje goriva sa obale do objekta "Stare železare" (Foto MUP Srbije) „Gorivo je pronađeno u prostorijama preduzeća sa sedištem na području Beograda, registrovanog za promet naftnim derivatima. Tokom akcije, pripadnici policije su i u neregistrovanom skladištu, na obali Dunava kod Smedereva, u jednoj od hala bivše „Stare železare“, otkrili pet rezervoara ukupnog kapaciteta 1.200.000 litara, tri motorne pumpe i cevovod za pretakanje goriva, koji od hale vodi do same obale Dunava”, navodi se


ISTORIJA IZ DRŽAVNOG PERA DOGODINE - RanacRanac\nTagsGeografija, Istorija, srpski jezik, udžbenici\nJedinstveni udžbenici za nacionalne predmete (istorija, srpski i geografija) u školama bi mogli biti već od naredne godine.\nIzmene Zakona o udžbenicima bi, kako saznaju „Novosti“, mogle da budu usvojene već tokom jesenjeg zasedanja Skupštine Srbije.\nOvim izmenama biće omogućeno da državni izdavač, Zavod za udžbenike, priprema i štampa jedinstvene udžbenike za nacionalne predmete. A to su istorija, srpski jezik i književnost i geografija.\nOvu inicijativu pokrenuo je predsednik Srbije Aleksandar Vučić. On je istakao da poštuje tržišnu utakmicu, ali da se ne sme dozvoliti da naša istorija bude relativizovana u udžbenicima raznih stranih izdavača. Ministarstvo prosvete potom je formiralo radnu grupu za izmenu Zakona o udžbenicima.\n„Radna grupa je pripremila Nacrt izmena Zakona o udžbenicima. Predstoje konsultacije sa kabinetima premijerke, predsednika Srbije, kao i Zavodom za unapređivanje obrazovanja i vaspitanja“, rečeno je u Ministarstvu prosvete.\n„Iako je reč o krupnom pitanju, nama niko nije rekao šta će se u zakonu menjati“, kaže za „Novosti“ Boško Vlahović, vlasnik izdavačke kuće „Eduka“. „Mi ne znamo da li država odustaje od liberalizacije tržišta udžbenika, koja je omogućena zakonom iz 2009. Ukoliko državni zavod bude štampao ove udžbenike, onda on ima monopol i to isključuje liberalno tržište. Država ima mehanizme da sredi prilike na tržištu, ali nije uradila svoj posao.“\nS druge strane, u Zavodu za udžbenike objašnjavaju da ni pre 2009. godine nisu imali monopol. Kažu da država ne daje Zavodu monopol, već mu vraća status nacionanog izdavača. To podrazumeva poseban tretman u odnosu na konkurenciju.\nŠta je sa liberalizacijom tržišta?\n„Niko ne može da ospori pravo nacionalnom izdavaču da jedini objavljuje udžbenike za predmete od posebnog nacionalnog interesa. „Zavod za udžbenike će pripremati i objavljivati udžbenike iz grupe predmeta od posebnog identitetskog značaja i nacionanog interesa. Ne znači da država odustaje od liberalizacije tržišta, ako samo Zavod bude objavljivao udžbenike za jednu grupu predmeta“, kažu u ovoj instituciji\nOni najavljuju i da će spremni dočekati izmene propisa.\n„Radimo na pripremi udžbenika za istoriju. Kada izmene zakona budu usvojene krenuli bismo punim zamahom“, kaže za „Novosti“ Nebojša Jovanović, urednik za istoriju u Zavodu.\nOn najavljuje i da će biti vraćeno hronološko izlaganje gradiva, umesto tematskog što je sada slučaj.\nInače, tematsko izlaganje gradiva nedavno je kritikovala grupa istoričara, predvođena akademikom LJubodragom Dimićem. Nebojša Jovanović saglasan je sa primedbama svojih kolega. On pozdravlja njihovo zalaganje da se udžbenici pišu po hronološkom principu, kako je oduvek bilo.\nPrvobitni plan Ministarstva prosvete predviđa, kako je pisao “Danas”, da je rok za izradu svih udžbenika od nacionalnog interesa decembar 2021. godine. Tome treba da prethode ne samo izmene zakona, već i raspisivanje javnog poziva za autorske timove za nacionalne udžbenike po predmetima i razredima.\nTeoretski rukopis može da se preda u decembru i da bude odobren do 31. januara. Ali malo jeverovatno da se rokovi ispoštuju ako na odobrenje stigne veliki broj udžbenika.\nTo je realan rok da bi udžbenik bio odobren do 1. februara i ušao u Katalog koji se objavljuje do 15. februara. A to je uslov da bi mogao da se koristiti u narednoj školskoj godini.\nDo sada nije bilo reči da bi izradi identitetskih udžbenika trebalo da prethodi promena programa,. Niti je ideja potekla nakon analize postojećih školskih programa i udžbenika. Cela priča pokrenuta je u dnevno političke svrhe nakon žučne debate u javnosti povodom filma „Dara u Jasenovcu“. Istorija je, dakle, u folusu.\nSa skupštinske govornice i sa stranica tabloida bliskih vlasti izrečeno je niz neistina o sadržaju nastavnih programa i udžbenika istorije. Na primer da ih štampaju strani izdavači, da se Jasenovac pominje u tri rečenice…\nStruka je uglavnom ostala nema na ovakve proizvoljne ocene. Retki koji su digli glas protiv najavljene politizacije obrazovnog sistema, uzalud su ukazivali da je donošenje nastavnih programa i odobravanje udžbenika pod direktnom kontrolom države, koja prati svaki korak u tim procedurama.\nŠta se roditelji pitaju\nZaštitnik građana zatražio je od Ministarstva prosvete da uskladi odredbe Zakona o osnovama sistema obrazovanja i vaspitanja i Zakona o udžbenicima, kako bi jasno bila definisana uloga Saveta roditelja pri izboru odabira udžbenika. Povod za reagovanje bio je slučaj u kome je škola odbila da koristi besplatne udžbenike, na čemu su roditelji insistirali.\nŠKOLSKI KALENDAR 2021 – 2022 Raspusti, testiranja, prijemni ispiti\nAleksandar Kavčić tvrdi: Besplatni udžbenici mogući su u Srb...


Glavni favorit za zlatnu medalju: Novak Đoković\nNajveći favoriti za zlatne medalje od naših sportista su teniser Novak Đoković, vaterpolo reprezentacija i muški kajakaški dvosed na 200 metara koji čine Nebojša Grujić i Marko Novaković.\nĐoković je prvi favorit u muškom singlu, ispred Britanca Endija Mareja i Gaela Monfisa iz Francuske. To je jedini srpski predstavnik u tenisu koga AP vidi kao osvajača medalje. Vaterpolo reprezentaciju Srbije cela svetska sportska javnost vidi kao prvog favorita u Riju, a AP joj je prednost dao ispred Crne Gore i Hrvatske, kojima prognozira srebrnu i bronzanu medalju.\nVeruje se da će zablistati i u Riju: Vaterpolisti Srbije\nAP je prognozirao da će zlatnu medalju osvojiti i srpski kajakaši Nebojša Grujić i Marko Novaković u disciplini K2 200 metara. Srpski kajakaši će, ako se ostvare procene agencije AP, imati uspeha u Riju, pošto je prognozirano i da Marko Tomićević i Milenko Zorić osvojiti bronzanu u disciplini K2 na 1.000 metara.\nTakođe, najveći kandidat za bronzanu medalju u ženskoj konkurenciji u dvosedu na 500 metara su Nikolina Moldovan i Milica Starović. Kao osvajača bronzane medalje, AP je naveo Andreu Arsović u vazdušnom puškom na 10 metara i Bobanu Veličković na istoj razdaljini pištoljem. Treće mesto je prognozirano i Milici Mandić u tekvondou u kategoriji više od 67 kilograma.\nAP ne vidi Ivanu Španović kao kandidatkinju za prva tri mesta u skoku udalj, gde je prognozirano da će zlato i srebro osvojiti Amerikanke Britni Ris i Tijana Bartoleta, a bronzu Bruk Straton iz Australije.\nMedalja se ne prognozira ni srpskim košarkašima, gde je po oceni AP-a prvi favorit SAD, a potom Francuska i Španija. U ženskoj košarkaškoj konkurenciji su to SAD, Australija i Francuska, koja je prošlog leta poražena od Srbije u finalu Evropskog prvenstva.


Projekti za budućnost | NIS\nNIS > Presscentar > Stručni članci > Projekti za budućnost\nPoslovanje globalne energetske industrije, čiji je NIS deo, danas se odvija u veoma kompleksnim okolnostima. S jedne strane, svedočimo svojevrsnoj energetskoj tranziciji koja podrazumeva smanjenje fosilnih goriva u energetskom miksu i povećanje udela obnovljivih izvora.\nIstovremeno, suočeni smo i sa ubrzanim tehničko-tehnološkim razvojem koji uspostavlja novi model tržišta i zahteve potrošača čini složenijim i manje predvidivim.\nSve navedeno iziskuje od modernih kompanija brzu reakciju i hitro prilagođavanje novim tehnologijama i saznanjima. Iako je reč o nimalo lakim izazovima, NIS na njih pre svega gleda kao na novu šansu za napredak. Da bi ova prilika bila iskorišćena potrebno je da stalno pratimo nove tehnologije, koristimo ih na pravi način, a novac ulažemo u projekte koji će nam doneti dugoročan održivi razvoj.\nOd 2009. godine, kada je “Gaspromnjeft” preuzeo većinski paket akcija, u NIS je investirano gotovo tri milijarde evra. Ove investicije omogućile su da u prethodnoj deceniji bude izvršena temeljna transformacija kompanije, koja može da posluži kao primer dobrog upravljanja i poslovnog uspeha uprkos nimalo lakim makroekonomskim okolnostima. U ovom periodu NIS je prerastao okvire lokalne naftno-gasne kompanije i izrastao u profitabilni energetski sistem, jedan od najznačajnijih aktera na regionalnom tržištu energenata.\nIza NIS-a je, nesumnjivo, uspešna i dinamična decenija u kojoj je ostvaren impozantan napredak. Isto tako, sa zadovoljstvom možemo reći da će 2018. godina u istoriji kompanije biti zabeležena kao period u kom su postignuti zapaženi rezultati i ostvaren značajan iskorak u drugoj fazi modernizacije. Pre svega, u dalji razvoj kompanije uloženo je više od 40 milijardi dinara što je najveći iznos ulaganja još od 2013. godine. Pokazatelj EBITDA nastavio je rast, a u godini za nama NIS je zabeležio i rekordne obime prerade nafte i gasa, kao i prometa naftnih derivata, uz značajan porast obima izvoza.\nDruga faza modernizacije i strateška ulaganja\nGodina za nama bila je prva nakon usvajanja Strategije razvoja NIS-a do 2025. godine i cilj ovih značajnih promena je da u narednom periodu obezbedimo stabilno poslovanje i dugoročne vrednosti za naše akcionare i sve stejkholdere. Ono što posebno izdvaja 2018.godinu je rad na strateškim projektima, a uspešno smo započeli i digitalnu transformaciju kompanije koja podrazumeva kako promenu uloga i odgovornosti na svim nivoima, tako i optimizaciju biznis procesa i primenu novih tehnologija u svim segmentima poslovanja. Reč je o projektima iz oblasti Big data (velikih podataka), veštačke inteligencije, machine learning (mašinskog učenja), video analitike, mobilnosti i drugih, koji će nam u budućnosti omogućiti da povećamo efikasnost poslovanja, unapredimo bezbednost radnih procesa i budemo još konkurentniji na zahtevnom regionalnom tržištu.\nKada je reč o strateškim projektima NIS-a, važno je istaći da je u Rafineriji nafte u Pančevu, koja je prošle godine obeležila 50 godina rada, danas jedno od najkompleksnijih gradilišta u Srbiji. Naime, u toku je izgradnja projekta “Duboka prerada”, vrednog 300 miliona evra, nakon čije realizacije će naša rafinerija biti jedno od najmodernijih prerađivačkih postrojenja u Istočnoj Evropi, sa dubinom prerade od 99,2 odsto što je u rangu najboljih svetskih rafinerija. Završetak ovog projekta, koji je planiran za treći kvartal tekuće godine, NIS-u će doneti proizvodnju znatno većih količina najvrednijih derivata i omogućiti domaću proizvodnju koksa. Nastavljamo i rad na izgradnji novih kapaciteta za elektrogeneraciju, nakon čije će realizacije u 2020. godini NIS postati značajan akter na srpskom tržištu električne energije. Prioriteti su nam izgradnja termoelektrane toplane na lokaciji Rafinerije nafte Pančevo i vetropark Plandište, projekti koji su ukupno vredni više od 310 miliona evra.\nOvim projektima ćemo ostvariti i pozitivan uticaj na zaštitu životne sredine. Završetkom “Duboke prerade” u rafineriji će se steći uslovi za prestanak proizvodnje mazuta sa visokim sadržajem sumpora, dok ćemo u novim postrojenjima električnu energiju dobijati na“ekološkiji”način – koristeći gas i energiju vetra. Pored ovih projekata, NIS će nastaviti sa značajnim ulaganjima u istraživanje i proizvodnju nafte i gasa i povećanje rezervi ugljovodonika, kao i u modernizaciju maloprodajne mreže. U periodu od 2017. do 2025. godine, u skladu sa strategijom našeg razvoja, investiramo oko 2 milijarde evra što je iznos ulaganja koji nije značajan samo za Srbiju, već i ceo region.\nSa posebnom pažnjom pristupili smo i digitalnoj transformaciji NIS-a. U kompaniji je definisano oko 70 potencijalnih projekata od kojih je u fazi realizacije njih 17. Od ovih inicijativa, između ostalog, očekujemo da dodatno ojačaju konkurentnost NIS-a, da nam omoguće usvajanje bržih i boljih odluka, povećaju bezbednost radnih procesa i doprinesu porastu efikasnosti i profitabilnosti poslovanja. Ali, digitalna transformacija nije samo upotreba novih tehnologija, ona zahteva i temeljnu promenu kulture unutar kompanije, izmenu svesti zaposlenih i menadžmenta u digitalni način razmišljanja. Zbog toga je od posebne važnosti da imamo motivisane zaposlene, mlade stručnjake koji će razumeti promene koje se dešavaju i biti u mogućnosti ne samo da odgovore na njih, već i da idu korak ispred svog vremena. To je ujedno razlog zbog kog će NIS nastaviti da posvećuje veliku pažnju obukama i usavršavanju svojih zaposlenih, ali i podršci najtalentovanijim učenicima i studentima, našim stipendistima koji će nakon završetka školovanja svoje karijere graditi u NIS-u. Sa pravom očekujemo da oni budu energija koja će u budućnosti pokretati našu kompaniju, ali i celu Srbiju.\nI dok kretanja na tržištu od nas s jedne strane traže da budemo fleksibilni što je moguće više, poštovanje i unapređenje standarda u oblasti bezbednosti na radu, zdravlja ljudi i zaštite životne sredine ostaće naš beskompromisni prioritet. Nastavićemo da ulažemo značajna sredstva u zaštitu životne sredine u šta smo od 2009. godine već investirali više od 13 milijardi dinara. Pored toga, svesni smo i očekivanja koje od nas ima zajednica i njenih rastućih potreba. Zato ćemo i nadalje biti pouzdan partner našim prijateljima širom Srbije i podržavati obrazovne i naučne ustanove, talentovane mlade ljude, razvoj kulture i umetnosti, sportske klubove i udruženja, kao i zdravstvene i socijalne ustanove od šireg društvenog značaja. Smatramo da je naš uspeh potpun samo ukoliko doprinosimo razvoju zajednice u kojoj poslujemo.\nI na kraju, važno je istaći da transformacija nije nimalo jednostavan i brz proces. Posebno kada je reč o energetskom sektoru koji je po prirodi konzervativniji od nekih drugih Industrija. Međutim, sa zadovoljstvom možemo da kažemo da smo u 2018. godini učinili značajan korak za budućnost NIS-a kao moderne i stabilne kompanije koja će u složenim makroekonomskim okolnostima ostati lider na regionalnom tržištu naftnih derivata i nastaviti da stvara nove vrednosti.


ČETVRTI VELIKI FORUM MENADŽERA SAM: Odgovorniji odnos prema novcu - Nira Press\nPočetna » ČETVRTI VELIKI FORUM MENADŽERA SAM: Odgovorniji odnos prema novcu\nSpecijalni gost – ministarka finansija Diana Dragutinović\nČetvrti po redu Veliki forum menadžera Srpske asocijacije menadžera (SAM) održan je 26. maja 2010. godine u beogradskom hotelu Zira. Članovi SAM-a, menadžeri, prijatelji i predstavnici institucija okupili su se na ovom, sada već tradicionalnom, mesečnom sastanku, a specijalni gost majskog Foruma bila je ministarka finansija u Vladi Srbije, Diana Dragutinović.\nMaja Piščević, izvršna direktorka SAM-a, upoznala je prisutne sa novostima između dva Foruma i čestitala članovima Asocijacije na nagradama koje su u međuvremenu dobili – Draginji Đurić, predsednici Izvršnog odbora Banca Intesa, koju je Privredna komora Beograda proglasila za poslovnu ličnost godine, i Ljubiši Jovanoviću, generalnom direktoru DD Agro iz Dobanovaca, koji je dobio šampionski pehar Novosadskog sajma poljoprivrede u kategoriji Najbolji menadžer u agrobiznisu.\nSponzor Četvrtog foruma bila je kompanija Karlsberg Srbija, čiji je generalni direktor Aleksandar Radosavljević u uvodnom delu predstavio aktivnosti, od dolaska Karlsberga u Čelarevo do sponzorstva nacionalne fudbalske reprezentacije koja upravo nastupa na Svetskom prvenstvu u Južnoj Africi.\nSpecijalni gost bila je ministarka finansija Diana Dragutinović. Ona je na Forum SAM stigla pravo sa pregovora sa delegacijom MMF-a, koja je tih dana boravila u Beogradu povodom četvrte revizije sporazuma sa Srbijom. Prema njenim rečima, želela je da u svojoj prezentaciji govori o nečemu što do sada nije izlagala, naročito ne na sličnom skupu, pa se opredelila za priču o tome kakva nam je država potrebna, da li smo zadovoljni njome i koliko nas košta. Govorila je i o planiranoj poreskoj reformi i o najavljenom Zakonu o fiskalnoj odgovornosti.\n– Naša država nas u 2010. godini košta 1.333 milijarde dinara, što je oko 42,5 odsto bruto društvenog proizvoda (BDP). Ljudi stalno govore da je to strašno skupo, ali ako želite da uporedite Srbiju sa nekim drugim državama i vidite koliko one troše i koliko je to učešće u njihovom BDP-u, mi i ne stojimo tako loše, negde smo u donjem delu te tabele. Još uvek smo iznad onih 40-41 odsto BDP-a, što je moj san.